
转讜住驻讜转



 注讚 讻讗谉 诇讗 拽讗诪专 专砖讘''讙 讻讜' 讗讘诇 讛讻讗 讗讬谉 诪讜专讬讚讬谉. 讜讗''转 讜讛讗 诇拽诪谉 诪讬讬转讬 讚讗讬转 诇讬讛 诇专砖讘''讙 诪讜专讬讚讬谉 讜讬''诇 讚诪讛讗 诇讬讻讗 诇诪砖诪注 诪讬谞讛 讗讘诇 拽砖讛 讚诪讗讬 诪讜讻讬讞 讚讞讚 讟注诪讗 讛讜讗 诪讚砖诪讜讗诇 讚住讘专 讻专砖讘''讙 讜住讘专 诪讜专讬讚讬谉 诇讜讻讞 讻谉 诪专砖讘''讙 讙讜驻讬讛 讜爪''诇 讚诇讗 砖诪讬注 诇讬讛 讘专讬讬转讗 讚诇拽诪谉: 讘砖砖诪注讜 讘讜 砖诪转 讻''注 诇''驻 讚诪讜专讬讚讬谉. 讗讬谉 诇驻专砖 讘砖砖诪注讜 讘讘' 注讚讬诐 讚讗''讻 驻砖讬讟讗 讚诪讜专讬讚讬谉 讗诇讗 砖砖诪注讜 讛讬讬谞讜 讘拽讜诇 讜注讚 讗讞讚 讗注''讙 讚砖诪注讜 讘讜 砖诪转 讚讘驻' 讘' 讚讬讬谞讬 讙讝讬专讜转 (讻转讜讘讜转 讚祝 拽讝.) 讙讘讬 讗讬谉 驻讜住拽讬谉 诪讝讜谞讜转 诇讗砖转 讗讬砖 诪砖诪注 住讜讙讬讗 讚讛转诐 讚讛讜讬 讘注讚讜转 讙诪讜专讛.: 讗诪专 专讘讗 诇讬专讚 讜诇诪讻讜专 转谞谉. 讜讗''转 讜讗诪讗讬 诇讗 驻专讬讱 诪诪转谞讬转讬谉 讚讛讗砖讛 砖讛诇讻讛 (讬讘诪讜转 讚祝 拽讟讝: 讜砖诐 讚''讛 砖讗讬谉) 讚拽转谞讬 诪爪讬谞讜 砖讗讬谉 讗讞讬诐 谞讻谞住讬谉 诇谞讞诇讛 注诇 驻讬讛 讜诇砖谞讬 谞诪讬 诇讬专讚 讜诇诪讻讜专 转谞谉 讜讬''诇 讚诪讛讻讗 讗诇讬诪讗 诇讬讛 诇讗拽砖讜讬讬 诪砖讜诐 讚讚讜诪讬讗 讚谞砖讜转讬讛诐 拽转谞讬 讚诪砖诪注 讻诇诇 讻诇诇 诇讗: 讛讬讜专讚 诇谞讻住讬 砖讘讜讬 讗讬谉 诪讜爪讬讗讬谉 讗讜转讜 诪讬讚讜. 讛讜讗 讛讚讬谉 讚讗驻讬' 诪讜专讬讚讬谉 讗讜转讜 诇讻转讞讬诇讛 讚讛讗 谞讟讜砖讬诐 诪讜专讬讚讬谉 诇专砖讘''讙 讚讗诪专 讛谞讟讜砖讬诐 讻砖讘讜讬讬谉 讗诇讗 讗讙讘 讚转谞讗 讘住讬驻讗 讘谞讟讜砖讬诐 诪讜爪讬讗讬谉 转谞讗 谞诪讬 讘砖讘讜讬讬谉 讗讬谉 诪讜爪讬讗讬谉 讜讗''转 诇讬诪讗 专讘 讛诇讻讛 讻转谞讗 拽诪讗 讜砖诪讜讗诇 讛诇讻讛 讻专砖讘''讙 讜讬''诇 讚诇讗 砖诪讬注 诇讛讜 讘专讬讬转讗 讗讬 谞诪讬 讗讬讻讗 讚诪驻讻讬 诇讛讜: 

专讘讬谞讜 讞谞谞讗诇

讜诪拽砖讬谞谉 讛诪驻拽讬讚 驻讬专讜转 讗爪诇 讞讘讬专讜 讜讛专拽讬讘讜 讜讻讜' 驻讬' 讻讬讜谉 讚拽诐 拽诐 讻讬讜谉 砖讛讞诪讬抓 讻讱 讬注诪讬讚 讘讞讬诪讜爪讜 诇注讜诇诐. 驻讬' 讻转讬砖讛 诪诇砖讜谉 讗诐 转讻转砖 讗转 讛讗讜讬诇 讘诪讻转砖. 



讜讞讻诪讬诐 讗讜诪专讬诐 注讜砖讛 诇讛谉 转拽谞讛 讜诪讜讻专谉 讘讘"讚. 讜讻砖诪讜讻专谉 诪讜讻专谉 诇讗讞专讬诐 讜诇讗 诇注爪诪讜. 注讜砖讛 诇讛谉 转拽谞讛. 讗住拽讬' 转拽谞讛 讝讜 诇拽谞拽谞讬诐 砖诇讗 讬驻住讬讚讜 诇讙诪专讬 讜讗驻讬' 讛驻住讚 诪讜注讟 讞砖砖讜. 讜讛诇讻讛 讻讞讻诪讬诐 讜讻专' 讬讜讞谞谉. 



专砖讘"讙 讗讜诪专 讬诪讻专诐 讘讘"讚 诪驻谞讬 砖讛讜讗 讻诪砖讬讘 讗讘讬讚讛. 拽讬"诇 讚讞诇讜拽转 讞讻诪讬诐 讜专砖讘"讙 讘讻讚讬 讞住专讜谞谉 讻专' 讬讜讞谞谉 讜讛诇讻讛 讻讞讻诪讬诐 讜讗注"讙 讚讞讻诪讬诐 讚讘专讬讬转讗 拽讬讬诪讬 讻专砖讘"讙. 讗讘诇 讬讜转专 诪讻讚讬 讞住专讜谞谉 讚讘专讬 讛讻诇 诪讜讻专谉 讘讘"讚 诇讗讞专讬诐 讜诇讗 诇注爪诪讜:
讗讬转诪专 专讘 讗诪专 讗讬谉 诪讜专讬讚讬谉 拽专讜讘 诇谞讻住讬 砖讘讜讬 讞讬讬砖讬谞谉 讚诇诪讗 诪驻住讚讬 诇讛讜. 



讜砖诪讜讗诇 讗诪专 诪讜专讬讚讬谉 讻讬讜谉 讚讗诪专 诪专 砖诪讬谉 诇讛诐 讻讗专讬住 诇讗 诪驻住讚讬 诇讛讜. 



讘砖砖诪注讜 讘讜 砖诪转 讻讜诇讬 注诇诪讗 诇讗 驻诇讬讙讬 讚诪讜专讬讚讬谉 讻讬 驻诇讬讙讬 讘砖诇讗 砖诪注讜 讘讜 砖诪转. 讜拽讬讬诪讗 诇谉 讻砖诪讜讗诇 讜讻专讘 谞讞诪谉. 



讛讜讛 注讜讘讚讗 讘谞讛专讚注讗 讘砖讘讜讬 砖谞砖讘讛 讜驻砖讟讛 专讘 砖砖转 讚讗讬谉 诪讜专讬讚讬谉 拽专讜讘 诇谞讻住讬讜 诪讛讗 讚转谞讬讗 专' 讗讜诪专 诪诪砖诪注 砖谞讗诪专 讜讛专讙转讬 讗转讻诐 讗讬谞讬 讬讜讚注 讻讬 讬讛讬讜 谞砖讬讻诐 讗诇诪谞讜转 讜讘谞讬讻诐 讬转讜诪讬诐 讗诇讗 诪诇诪讚 砖讛谉 讻讗诇诪谞讜转 讜诇讗 讗诇诪谞讜转 诪诪砖 讻讬爪讚 诪讘拽砖讜转 诇讬谞砖讗 讜讗讬谉 诪谞讬讞讬谉 讗讜转谉. 讘谞讬讛谉 诪讘拽砖讬谉 诇讬专讚 讘谞讻住讬 讗讘讬讛谉 讜讗讬谉 诪谞讬讞讬谉 讗讜转谉 砖注讚讬谉 诇讗 谞转讘专专讛 诪讬转转谉 讘注讚讜转. 讜讗注"讙 讚讗讜拽诪讛 专讘讗 诇讬专讚 讜诇诪讻讜专 讗讬谉 诪谞讬讞讬谉 讗讜转诐 讗讘诇 诪谞讬讞讬谉 讗讜转谉 诇讬专讚 讜诇转拽谉. 讚讞讗讛 专讘 砖砖转 诪讚讻转讘 谞砖讬讻诐 讜讘谞讬讛诐 讘谞讬讛诐 讚讜诪讬讗 讚谞砖讬讛诐 诪讛 谞砖讬讛诐 讻诇诇 诇讗 讗祝 讘谞讬讛诐 讻诇诇 诇讗. 



诪讜专讬讚讬谉 拽专讜讘 讘谞讻住讬 砖讘讜讬 讗讜拽讬诪谞讗 讻转谞讗讬 讚转谞讬讗 讛讬讜专讚 诇谞讻住讬 砖讘讜讬谉 讗讬谉 诪讜爪讬讗讬谉 讗讜转谉 诪讬讚讜 讜讛讜讗 砖砖诪注讜 讘讛谉 砖诪转讜. 



讛讬讜专讚 诇谞讻住讬 谞讟讜砖讬谉 诪讜爪讬讗讬谉 讗讜转谉 诪讬讚讜. 讜讛谉 砖讬爪讗讜 诇诪讚讬谞转 讛讬诐 讜讗讬谉 讬讚讜注 诇讛讬讻谉 讛诇讻讜.





专诪讘"谉

讘诪讗讬 拽讗 诪讬驻诇讙讬 诪专 住讘专 诇讛驻住讚 诪专讜讘讛 讞砖砖讜 诇讛驻住讚 诪讜注讟 诇讗 讞砖砖讜. 驻讬' 诇讗 讛讟专讬讞讜讛讜 讞讻诪讬诐 诇诪讻讜专 诪砖讜诐 讛驻住讚 诪讜注讟 讜讗注驻"讬 砖讘注诇 讛驻讬专讜转 讗讬谞讜 专讜爪讛 讘拽讬讜诪谉 砖诇 驻讬专讜转 讗诇讜 讚讻讬讜谉 讚讛讞诪讬抓 讜讛讘讗讬砖 讜讛讚讘讬砖 讗讬谉 讗讚诐 专讜爪讛 讘拽讘 讝讛 讬讜转专 诪砖讗专 驻讬专讜转 砖讗讬谞谉 专讗讜讬谉 诇讗讻讬诇讛 讜讟驻讬 谞讬讞讗 诇讬讛 讘讚诪讬讛谉 讻讚讬 砖讬拽谞讛 讘讛谉 驻讬专讜转 讛专讗讜讬谉 诇讜 讜讛讬讬谞讜 讚拽讗 讘注讬 讘诪讗讬 拽讗 诪讬驻诇讙讬 讜诇讗 谞讬讞讗 诇谉 讘讟注诪讗 讚讗诪专 专讘 讻讛谞讗 讗讚诐 专讜爪讛 讘拽讘 讗诇讜 讜诇驻讬讻讱 驻住拽 专讘讬谞讜 讛讙讚讜诇 讝"诇 讻专讘谞谉 讘讬讬谉 砖讛讞诪讬抓 讜砖诪谉 砖讛讘讗讬砖 讜讚讘砖 砖讛讚讘讬砖 砖讬诪讻专 讻诪讜 砖讻转讜讘 讘讛诇讻讜转讬讜, 讜讝讛 驻讬' 诇驻讬专讜砖讜:



诪讚专砖讘"讙 谞砖诪注 讚诪讜专讬讚讬谉 拽专讜讘 诇谞讻住讬 拽讟谉. 讗讬讻讗 诇诪讬讚拽 讜讚讬诇诪讗 拽专讜讘 诇讗 诪讞转讬谞谉 诇注讜诇诐 诪砖讜诐 讚讞讬讬砖讬谞谉 讚讬诇诪讗 诪驻住讬讚 诇讛讜 讗讘诇 专讞讜拽 诪讞转讬谞谉 讘转讜专转 讗专讬住讜转 讚讞讬讬砖讬谞谉 诇驻住讬讚讗 讻专砖讘"讙 讜拽专讜讘 诪谞讗 诇讱, 讜讗讬谉 讝讜 拽讜砖讬讗 砖讝讛 讛拽专讜讘 讘转讜专转 讬专讜砖讛 讛讜讗 专讜爪讛 诇讬专讚 讘谞讻住讬诐 讻讚诪讜讻讞讗 砖诪注转讗, 讜讗讬谞讜 专讜爪讛 砖讬专讚 讘讛谉 讗讞专 讘转讜专转 讗专讬住讜转 讜讗讬谉 诪谉 讛讚讬谉 诇讻讜驻讜 砖诪讗 诪转 诪讜专讬砖讜 讜谞诪爪讗 诪驻住讬讚 讞诇拽 讛讗专讬住讜转, 讜讛专讗讘"讚 讻转讘 讻谉 诪讜专讬讚讬谉 拽专讜讘 砖讛讜讗 专讗讜讬 诇讬讜专砖讜 讜讗诐 诪转 讬讛讬讛 讬讜砖讘 讜讗讜讻诇 驻讬专讜转 诇注爪诪讜 讜讗诐 讬讘讜讗讜 讛讘注诇讬诐 讬砖讜诪讜 诇讛讜 讻讗专讬住 讗讘诇 讗讞专 讗讬谉 诪讜专讬讚讬谉 讚讚讬诇诪讗 诪讗讬转 诇讬讛 讜拽讗 讗讻讬诇 讛讗讬 讗讞专 拽专拽注 讚诇讗讜 讚讬诇讬讛 讛讜讗 注"讻 讜诇驻讬讻讱 讗诪专讜 诪讚讘专讬 专砖讘"讙 谞诇诪讜讚 讚诪讜专讬讚讬谉 拽专讜讘 砖讗注"驻 砖讬砖 诇讞讜砖 砖诪讗 诪驻住讬讚 诇讛讜 讜诇讗 谞讬讞讗 诇讬讛 诇诪专讬讛 讗讬谉 讞讜砖砖讬谉 讛讜讗讬诇 讜讗诐 讬注诪讚讜 讘讜专讜转 讬驻住讚讜 讘讬讜转专 砖讛专讬 讘诪砖谞转谞讜 讬砖 诇讞讜砖 讚讬诇诪讗 谞讬讞讗 诇讬讛 讘驻讬专讬 砖诪讗 讬讜拽专讜 讜讗注"驻 讻谉 讗讬谉 讞讜砖砖讬谉 诪讗讞专 砖讛诐 谞驻住讚讬诐 讜讛讜诇讻讬诐 讜诪讚专讘谞谉 谞砖诪注 砖讗讬谉 诪讜专讬讚讬谉 诇讗讜 诪讬 讗诪专讬 专讘谞谉 讚谞讬讞讗 诇谉 讚诇讬驻住讚讜 诇讙诪专讬 诪诪讬诇讗 讜诇讗 谞诪讻讜专 砖诪讗 讬讜拽专讜 讜谞诪爪讬谞讜 诪驻住讬讚讬谉 讗讜转讜 讘讬讚讬诐 讛讻讗 谞诪讬 诪讜讟讘 砖讬驻住讚讜 诪讗诇讬讛谉 讛专讘讛 讜诇讗 谞驻住讚讬诐 诪注讟 砖诪讗 诇讗 讬驻住讬讚讜 讻诇 讻讱 讜讗注"驻 砖讛驻住讚 诪爪讜讬 讘讛诐.
讜讗诐 转讗诪专 诇诪讛 砖讜诪注讬谉 诇讜 诇拽专讜讘 诪砖讜诐 砖诪讗 诪转 讜讛讗 拽讬讬诪"诇 讚诇诪讬转讛 诇讗 讞讬讬砖讬谞谉, 诇讗 拽砖讬 讚砖讗谞讬 讛讻讗 砖讛谞讻住讬诐 讗讬谞谉 讘专砖讜转 砖讜诐 讗讚诐 讜讛讘注诇讬诐 诇讗 注砖讜 讗讜转谞讜 砖诇讜讞讬讜 讜诪砖讜诐 转拽谞讛 讛讜讗 砖谞讝拽拽讬谉 诇讛诐 讜讻讬讜谉 砖讛拽专讜讘 讟讜注讛 讜讗讜诪专 讗谞讬 谞驻住讚 讘转拽谞讛 讝讜 讜讗讬 讗讬驻砖讬 讘讛 砖讜诪注讬谉 诇讜 砖讗驻砖专 砖讛讚讘专 讻谉 讜讛讬讬谞讜 谞诪讬 讚讗诪专讬谞谉 诇拽诪谉 讚讬诇诪讗 砖讻讬讘讗 住讘转讗 讜讞讬讬砖讬谞谉 谞诪讬 讚讬诇诪讗 砖讻讬讘讗 讘专转讗 讚诇讗 诪讝讚拽拽讬' 诇诪注讘讚 转拽谞转讗 诇谞讻住讬诐 砖讬讛讗 讘讛诐 砖讜诐 讞砖砖 砖诇 讛驻住讚, 讻讱 谞"诇 驻讬' 讛砖诪讜注讛.
讜专讗讬转讬 诇讛专讗讘"讚 讝"诇 砖讻转讘 讘驻讬专讜砖讜 谞"诇 讻讬 诇讚注转 专讘 诪注诪讬讚讬谉 诇讛诐 讗专讬住 诇砖诇讬砖 讜诇专讘讬注, 讗讘诇 砖诪讜讗诇 住讘专 诪讜专讬讚讬谉 诇讜 拽专讜讘 讜砖诪讬谉 诇讜 讻讗专讬住 讻讚讬 砖诇讗 讬驻住讬讚, 讜讗谞讬 转诪讛 诇讚注转 专讘 诇诪讛 讗讬谉 诪讜专讬讚讬谉 拽专讜讘 讜讬讛讬'讻砖讗专 讗专讬住讬诐, 讜谞专讗讛 讻讬 诪驻谞讬 砖讛讜讗 拽专讜讘 讜专讗讜讬 诇讬讜专砖讜 讗诐 谞讘讬讗 讗讜转讜 诇讞砖讘讜谉 讻讗专讬住 诇讚拽讚拽 注诇讬讜 诪转拽谞讛 讘讝讜 讬驻住讬讚 讛谞讻住讬诐 讗诇讜 讚讘专讬 讛专讘 讝"诇, 讜讗讬谉 讝讜 讚专讱 讛砖诪讜注讛 讜讛讬讗 驻砖讜讟讛 诇驻谞讬讱:





专砖讘"讗

讘诪讗讬 拽讗 诪驻诇讙讬, 诪专 住讘专 诇讛驻住讚 诪专讜讘讛 讞砖砖讜 诇讛驻住讚 诪讜注讟 诇讗 讞砖砖讜. 讻诇讜诪专 诇讛驻住讚 讛拽谞拽谞讬诐 砖讛讜讗 讛驻住讚 诪讜注讟 诇讗 讞砖砖讜, 讬砖 诪驻专砖讬诐 (讛专诪讘"谉 讝"诇 讘讞讬讚讜砖讬讜 讜讘诪诇讞诪讜转) 诇讗 讞砖砖讜 诇讛讟专讬讞 讗转 讛谞驻拽讚 诇诪讻讜专, 讜专讘谞谉 住讘专讬 讗驻讬诇讜 诇讛驻住讚 诪讜注讟 讞砖砖讜, 讜讘讬谉 诇诪专 讜讘讬谉 诇诪专 诇讗 砖讬讬讻讗 讛讗 诪讬诇转讗 讘诪转谞讬转讬谉 讻诇诇, 讚讛讗 诇讻讜诇讬 注诇诪讗 讻讬讜谉 讚讛讘讗讬砖 讜谞驻住讚讜, 诇讬讻讗 诇讬诪专 砖讬讛讗 讗讚诐 专讜爪讛 讘拽讘 砖诇讜 讘讝讛 诪砖讗专 驻讬专讜转 讬驻讬诐, 讜讛讬讬谞讜 讚拽讗 讘注讬 讘诪讗讬 拽讗 诪驻诇讙讬, 讜诇讗 谞讬讞讗 诇谉 讘讟注诪讗 讚讗诪专 专讘 讻讛谞讗 专讜爪讛 讗讚诐 讘拽讘 砖诇讜. 讜讗讬谞讜 诪讞讜讜专 讘注讬谞讬, 讚讗诐 讗转讛 诪驻专砖 讻谉, 讗祝 讗转讛 爪专讬讱 诇驻专砖 诇讗 讬讙注 讘讛谉 讛砖谞讜讬 讻讗谉 讘砖谞讬 注谞讬讬谞讬诐, 讘驻讬专讜转 讜讛专拽讬讘讜, 诇讗 讬讙注 讘讛谉 讜讗讬谞讜 专砖讗讬, 讚讛讗 讗讜拽讬诪谞讗 讘讻讚讬 讞住专讜谞谉, 讜讘砖诪谉 讜讛讘讗讬砖 讚讘砖 讜讛讚讘讬砖, 诇讗 讬讙注 讘讛谉 诇讗 讛讟专讬讞讜讛讜 诇讬讙注 讘讛谉, 讜讗讬谞讜. 讗诇讗 谞专讗讛 诇讬 诇驻专砖, 诇讗 讬讙注 讘讛谉 讗讬谞讜 专砖讗讬, 讚讻讬讜谉 讚讗诪专讬谞谉 讚讻讬讜谉 讚拽诐 拽诐, 讛讜讛 诇讬讛 讻讗诇讜 讛驻拽讬讚讜 诇讜 讛讘注诇讬诐 砖诪谉 讘讗讜砖 讜讚讘砖 砖讛讚讘讬砖, 砖讗讬谞讜 专砖讗讬 诇讬讙注 讘讛谉 讚诪讛 转拽谞讛 讛讜讗 注讜砖讛 诇讛诐, 讜诪砖讜诐 讛讻讬 拽讗 讘注讬谞谉 讘砖诪谉 讜讛讘讗讬砖 讚讘砖 讜讛讚讘讬砖 讘诪讗讬 驻诇讬讙讬, 讚讗驻讬诇讜 专砖讘"讙 讚讗诪专 讘诪转谞讬转讬谉 诪讜讻专谉 讘讘讬转 讚讬谉, 诪驻谞讬 讛砖讘转 讗讘讚讛 诇讘注诇讬诐 拽讗诪专, 讛讗 诇讗讜 讛讻讬 诇讗, 讜转讚注 诇讱, 讚讗讬 诇讗, 诪讗讬 拽讗 讘注讬 讘诪讗讬 驻诇讬讙讬, 讚讬诇诪讗 讘讚专讘 谞讞诪谉 讘专 讬爪讞拽, 讗诇讗 讻讚讗诪专谉.
讜讗住讬拽谞讗 讘讛驻住讚 拽谞拽谞讬诐 驻诇讬讙讬, 讻讱 谞专讗讛 诇讬. 讜诪砖讜诐 讻讱 驻住拽 讛专讬"祝 讝"诇 讻专讘谞谉 讚讘专讬讬转讗, 讻讚讗讬转讗 讘讛诇讻讜转.
讗诇讗 讚拽砖讬讗 诇讬, 讚讛讗 诪砖诪注 讚专讘谞谉 讚讘专讬讬转讗 讛讬讬谞讜 专砖讘"讙 讚诪转谞讬转讬谉, 讚诇讗 讞讬讬砖 讻诇诇 诇砖诪讗 注砖讗谉 转专讜诪讛 讜诪注砖专 注诇 诪拽讜诐 讗讞专, 诪讚讗诪专 砖诪谉 讜讛讘讗讬砖 讚讘砖 讜讛讚讘讬砖 诇诪讗讬 [讞讝讬], 讜砖谞讬谞谉 砖诪谉 诇讙诇讚讗讬 讜讚讘砖 诇讻转讬砖讗 讚讙诪诇讬, 讜讗讬 讞讬讬砖转 诇砖诪讗 注砖讗谉 转专讜诪讛, 砖诪谉 砖诇 转专讜诪讛 讛讬讻讬 诪讝讘讬谉 诇讙诇讚讗讬, 砖讛专讬 诇讗 谞讬转谞讛 转专讜诪讛 讟讛讜专讛 讗诇讗 诇讗讻讬诇讛 讜砖转讬讛 讜诇住讬讻转 讗讚诐 砖讛讬讗 讻砖转讬讛, 讜转谞讬讗 (转讜住驻转讗 讚转专讜诪讜转 驻"讬 讛讬"讗) 砖诪谉 砖诇 转专讜诪讛 讗讬谉 讞讜住诪讬谉 讘讜 转谞讜专 讜讻讬专讬诐 讜讗讬谉 住讻讬谉 讘讜 诪谞注诇 讜住谞讚诇, 诇讗 讬住讜讱 讗转 专讙诇讜 讜讛讜讗 讘转讜讱 讛诪谞注诇 讗讜 讘转讜讱 讜诪讻诇 诪拽讜诐 注诐 诪讛 砖讻转讘转讬 诇诪注诇讛 (注"讗 讚"讛 讻讬) 讚讚讬诇诪讗 注砖讗谉 转专讜诪讛 讗讬谞讛 诇专讘 讻讛谞讗 讗诇讗 讞砖砖讗 讘注诇诪讗, 讜讻诇 讝诪谉 讚讗讬讻讗 诇转拽讜谞讬 诪转拽谞讬谞谉 讜讻讬 诇讬讻讗 诇转拽讜谞讬 诪谞讬讞讬谉 讗转 讛住驻拽 讜讞讜砖砖讬谉 诇讜讚讗讬, 讜拽讬讬诪讗 诇谉 讻专讘 讻讛谞讗 讜专讘讛 讘专 讘专 讞谞讛, 讗祝 讚讘专讬 讛专讬"祝 讝"诇 注讜诇讬谉 讘讝讛 讻讛讜讙谉. 讜讗诇讗 诪讬讛讜 讘驻讬专讜转 讜讛专拽讬讘讜 谞诪讬 诪砖诪注 讚驻诇讬讙讬 专' 诪讗讬专 讜讞讻诪讬诐 讚讘专讬讬转讗 诇讻讗讜专讛, 讜讘驻讬专讜转 讜讚讗讬 拽讬讬诪讗 诇谉 讻专讘谞谉 讚诪转谞讬转讬谉 [讻讚驻住拽] [专讘讗] (专讘讛) 讘住诪讜讱, 讜专' 诪讗讬专 讚讘专讬讬转讗 讛讬讬谞讜 转谞讗 拽诪讗 讜讚诪转谞讬转讬谉, 讜讛讬诇讻讱 拽讬讬诪讗 诇谉 讻专' 诪讗讬专 讘驻讬专讜转, 讗讘诇 讘拽谞拽谞讬诐 拽讬讬诪讗 诇谉 讻讞讻诪讬诐 讚讘专讬讬转讗.



   讛讗 讚讗诪专讬谞谉: 诪讚专讘谉 砖诪注讜谉 讘谉 讙诪诇讬讗诇 谞砖诪注 讚诪讜专讬讚讬谉 拽专讜讘 诇谞讻住讬 砖讘讜讬. 讗讬讻讗 诇诪讬讚拽, 讗专讬住 讜讚讗讬 讗讬讻讗 诇诪砖诪注, 拽专讜讘 诪谞诇谉. 讗讬讻讗 诇诪讬诪专 讚讗讬谉 [讛讻讬 谞诪讬] 讜讚讗讬 注讬拽专 讟注诪讗 诇讗讞专 讛讜讗, 讗诇讗 诪砖讜诐 砖讗讬谉 讛拽专讜讘 诪谞讬讞 讗讞专 诇讬专讚 讘转讜专转 讗专讬住讜转, 讚拽专讜讘 讚拽讗诪专讬谞谉 讛讬讬谞讜 讬讜专砖 讛专讗讜讬 诇讬专砖, 讜诪讬诪专 讗诪专 讚讬诇诪讗 诪转 砖讘讜讬 讜讗讬谉 专讜爪讛 砖讬讗讻诇 讗专讬住 讞诇拽 讗专讬住讜转 讘谞讻住讬诐, 讜讗祝 讗谞讜 砖讜诪注讬诐 诇讜 讚讚讬诇诪讗 砖讻讬讘 砖讘讜讬 讜讗讬谉 诪驻住讬讚讬谉 诇讬讜专砖 讞诇拽 讛讗专讬住讜转, 砖讝讜 诪讞诪转 转拽谞转 讛谞讻住讬诐 讛讬讗, 讜讗讬谉 诪砖转讚诇讬诐 讞讻诪讬诐 诇转拽谉 讛谞讻住讬诐 讘讛驻住讚讜 砖诇 讬讜专砖, 讜讻注谞讬讬谉 砖讗诪专讜 诇拽诪谉 (讘讘讗 诪爪讬注讗 诇讟, 讘), 讚诇诪讗 砖讻讬讘讗 住讘转讗 讜讗讬谉 诪讜专讬讚讬谉 拽专讜讘 诇谞讻住讬 拽讟谉. 讜讛讬诇讻讱 诪讜专讬讚讬谉 诇讛谉 讗转 讛拽专讜讘 讛专讗讜讬 诇讬专砖, 讜讬讜专讚 讘讛谉 诇转讜专转 讬专讜砖讛 砖诪讗 诪转 诪讜专讬砖讜. 讜讻谉 讻转讘 讛专讗讘"讚 讝"诇 讜讝讛 诇砖讜谞讜, 诪讜专讬讚讬谉 拽专讜讘 砖讛讜讗 专讗讜讬 诇讬讜专砖讜, 讜讗诐 诪转 讬讛讬讛 (诪砖讘讬讞 讜讗讬谉) [讬讜砖讘 讜讗讜讻诇 鈥� 专诪讘"谉] 讻诇 讛驻讬专讜转 诇注爪诪讜, 讜讗诐 讬讘讜讗讜 讛讘注诇讬诐 讬砖讜诪讜 诇讛诐 讻讗专讬住, 讗讘诇 讗讞专 讗讬谉 诪讜专讬讚讬谉, 讚讚讬诇诪讗 讛讗讬 诪讬转 诇讬讛 讜拽讗 讗讻讬诇 讛讗讬 讗讞专 拽专拽注 诇讗讜 讚讬诇讬讛, 注"讻. 讜讗"转, 讗讻转讬 诇诪讛 砖讜诪注讬诐 诇拽专讜讘 诪砖讜诐 砖诪讗 诪转, 讜讛讗 拽讬讬诪讗 诇谉 讚诇诪讬转讛 诇讗 讞讬讬砖讬谞谉, 讻讚讗讬转讗 讘驻专拽 讻诇 讛讙讟 (讙讬讟讬谉 讻讞, 讗) 讝拽谉 讗讜 讞讜诇讛 谞讜转谞讜 讘讞讝拽转 砖讛讜讗 拽讬讬诐. 讜讬"诇, 砖讗谞讬 讛讻讗 砖讗讬谉 讛谞讻住讬诐 讘专砖讜转 砖讜诐 讗讚诐, 讜讛讘注诇讬诐 诇讗 注砖讜 讗讜转谉 砖诇讜讞讬谉, 讜诪砖讜诐 转拽谞讛 讛讜讗 砖谞讝拽拽讬谉 诇讛谉 讻诪讜 砖讗诪专谞讜, 讜讻讬讜谉 砖讛拽专讜讘 讟讜注谉 讻讱, 讞讜砖砖讬谉 讜砖讜诪注讬谉 诇讜, 砖讗讜诪专 讗讬 讗驻砖讬 讘转拽谞讛 讝讜 砖讗谞讬 谞驻住讚 讘讛, 讜讗讬谉 注讜砖讬谉 砖讜诐 转拽谞讛 诇谞讻住讬诐 砖讬讛讗 讘讛 砖讜诐 讞砖砖 砖诇 讛驻住讚.
讜诪住转讘专讗 讚讚讜拽讗 讻砖讗讬谉 讗讞专 专讜爪讛 诇驻拽讞 讘讛 讘转讜专转 讗驻讜讟专讜驻住讜转, 讜诪谉 讛讟注诐 砖讻转讘谞讜, 讜讻谉 讘讬转 讚讬谉 讗讬谉 诪砖转讚诇讬诐 诇讛注诪讬讚 讘讛谉 讗驻讜讟专讜驻讜住, 砖讗驻讜讟专讜驻讗 诇讚拽谞谞讬 诇讗 诪讜拽诪讬谞谉 讻讚讗讬转讗 诇拽诪谉 (讘讘讗 诪爪讬注讗 诇讟, 讗) 讗讘诇 讗诇讜 专讜爪讛 讗讞专 诇驻拽讞 讘谞讻住讬诐 讘转讜专转 讗驻讜讟专讜驻住讜转, 诪注诪讬讚讬谉 讘讬讚 讗驻讜讟专讜驻讗 讜讗讬谉 诪讜专讬讚讬谉 讘讛谉 讗转 讛拽专讜讘. 讜转讚注 诇讱, 诪讚讗诪专讬谞谉 诇拽诪谉 (砖诐) 砖讘讜讬 砖谞砖讘讛 讜讛谞讬讞 拽诪讛 诇拽爪讜专 注谞讘讬诐 诇讘爪讜专 讝转讬诐 诇诪住讜拽 转诪专讬诐 诇讙讚讜专, 讘讬转 讚讬谉 讬讜专讚讬谉 诇谞讻住讬讜 讜诪注诪讬讚讬谉 讗驻讜讟专讜驻讜住 讜拽讜爪专 讜讘讜爪专 讜诪讜住拽 讜讙讜讚专, 讜讗讞"讻 诪讜专讬讚讬谉 讗讜转讜 诇谞讻住讬讜, 讜讗拽砖讬谞谉 讜诇讜拽讬 讗驻讜讟专讜驻讗 诇注讜诇诐, 讜诪砖谞讬 讗驻讜讟专讜驻讗 诇讚拽谞谞讬 诇讗 诪讜拽诪讬谞谉, 讗诇诪讗 讻诇 砖专讜爪讛 讗讞专 诇讛讬讜转 讗驻讜讟专讜驻讗 讜诇驻拽讞 讘谞讻住讬诐, 讗讬谉 砖讜诪注讬诐 诇讬讜专砖 诇讛讜专讬讚讜 诇谞讻住讬诐, 讗诇讗 讗诐 讻谉 砖诪注讜 讘讜 砖诪转. 讜注讜讚 专讗讬讛 诪讚讗诪专讬谞谉 讘住讘转讗 (砖诐, 讘) 诪讙讜 讚讗讜拽讬诪谞讗 讗驻讟专讜驻讗 诇驻诇讙讗 诪讜拽诪讬谞谉 讗驻讟专讜驻讗 诇讗讬讚讱 驻诇讙讗, 讜讗注"讙 讚讗讬讚讱 讗讞转讗 讘注讬讗 诇诪讬讞转 诇谞讻住讬, 讗讬谉 砖讜诪注讬谉 诇讛, 讗诇讗 诪讜拽诪讬谞谉 讘讬讚 讗驻讟专讜驻讜住.
讜诪讬讛讜 讚讜拽讗 讻砖诇讗 砖诪注讜 讘讜 砖诪转, 讗讘诇 砖诪注讜 讘讜 砖诪转 砖讜诪注讬谉 诇讬讜专砖, 讜讗注"讙 讚讘注讬 讗讞专 诇诪讬讞转 讘讜 讘转讜专转 讗驻讜讟专讜驻住讜转, 诪砖讜诐 讚讻讬讜谉 砖砖诪注讜 讘讜 砖诪转 讻讬讜专砖 诪诪砖 讞砖讘讬谞谉 诇讬讛, 讜讛专讗讬讛 诪讚讗诪专讬谞谉 讙讘讬 住讘转讗 砖诪注讜 讚砖讻讬讘讗 住讘转讗, 讗诪专 讗讘讬讬 转讬诇转讗 诇讗讞转讗 讜转讬诇转讗 讬讛讘讬谞谉 诇讬谞讜拽讗, 讜讗注"讙 讚讗讬谉 诪讜专讬讚讬谉 拽讟谉 诇谞讻住讬 砖讘讜讬, 讛讻讗 讻讬讜谉 讚砖诪注讜 讘讜 砖诪转 诪讜专讬讚讬谉 讚讻讜讚讗讬 讬讜专砖 诪砖讜讬谞谉 诇讬讛. 讜专讘讗 谞诪讬 讚驻诇讬讙 讗讚讗讘讬讬 讘讚谞拽讗 讚讗讞转讬讛 讚讗砖转讘讗讬, 讜讗诪专 诪讙讜 讚诪讜拽诪讬谞谉 讗驻讟专讜驻讗 诇讚谞拽讗 诪讜拽诪讬谞谉 诇讗讬讚讱 讚谞拽讗, 讘讚谞拽讗 讚讗讞转讬讬讛讜 讘诇讞讜讚 讛讜讗 讚拽讗诪专 讚诪讜拽诪讬谞谉 讗驻讟专讜驻讗, 讚诇讗 砖诪注讜 讘讛 砖诪转讛, 讗讘诇 讘转讬诇转讗 诇讗 诪讜拽诪讬谞谉 讗驻讟专讜驻讗, 诪砖讜诐 讚砖诪注讜 讘住讘转讗 砖诪转讛. 讜诪讬讛讜 讘诪讟诇讟诇讬 讚砖讘讜讬, 讗注"讙 讚砖诪注讜 讘讬讛 讚诪讬转, 讗驻砖专 讚诪注诪讬讚讬谉 讗驻讟专讜驻讗 讜讗讬谉 谞讜转谞讬谉 讘讬讚讜 砖诇 讬讜专砖, 诪砖讜诐 讚讚讬诇诪讗 诪讬讻诇讗 拽专谞讗, 讜讗讬 讗转讬 砖讘讜讬 诇讗 诪砖讻讞 讜诇讗 诪讬讚讬, 讜讻注谞讬谉 砖讗诪专讜 (诇讟, 讗) 讘拽诪讛 诇拽爪讜专 讚诪注诪讬讚讬谉 讗驻讟专讜驻讗 讜讗讞专 讻讱 诪讜专讬讚讬谉 拽专讜讘 诇谞讻住讬讜, 讜讛讜讗 讛讚讬谉 诇砖诪注讜 讘讜 砖诪转, 讗讘诇 拽专拽注 讚诇讗 诪讻诇讬讗 拽专谞讗 讚砖讘拽 砖讘讜讬, 诇讗 讞讬讬砖讬谞谉, 讜诪讜拽诪讬谞谉 讘讬讚讗 讚讬讜专砖, 讜讚讜拽讗 诇转诇讜砖 讜诇讗讻讜诇 讗讘诇 诇讬专讚 讜诇诪讻讜专 诇讗.



讛专讬 砖讛讬讛 讗讘讬讜 讗讜 讗讞讬讜 讗讜 讗讞讚 诪谉 讛诪讜专讬砖讬谉 讻讗谉 讜讛诇讻讜 诇讛诐 诇诪讚讬谞转 讛讬诐. 讻诇讜诪专 讘砖讘讬讛, 砖讗讬诇讜 诇讚注转 讗讬谉 (诇谞讜) 讗诇讜 砖讘讜讬讬谉 讜谞讟讜砖讬谉, 讗诇讗 讻专讟讜砖讬谉, 讻讱 驻讬专砖 讛专讗讘"讚 讝"诇. 讜讗讬谞讜 诪讞讜讜专 讘注讬谞讬, 讚讛讬讻讬 拽专讜 诇讛讜诇讱 讘砖讘讬讛 讛讜诇讱 诇诪讚讬谞转 讛讬诐, 讗诇讗 谞专讗讛 诇讬 讚讛讻讬 驻讬专讜砖讛 砖讛诇讻讜 诪讚注转谉 诇诪讚讬谞转 讛讬诐, 讻诇讜诪专 注诇 讚注转 诇住讞讜专 讜诇砖讜讘, 讜诇驻讬讻讱 诇讗 讞砖砖 诇爪讜讜转 注诇 谞讻住讬讜, 讜讻砖讛讬讛 砖诐 [谞砖讘讛 鈥� 砖"诪], 讜讛专讬 讝讛 讻讗诇讜 讬爪讗 诪谞讻住讬讜 砖诇讗 诇讚注转, 讗讘诇 专讟讜砖讬谉 砖讛讬讜 讻讗谉 讜讬爪讗讜, 讜诇讗 讬讚注谞讜 讛讬讻谉 讛诇讻讜 讗诇讗 讻诪讬 砖专讜爪讛 诇讛专讞讬拽 讗转 注爪诪讜 诇诇讻转 注诇 诪谞转 砖诇讗 诇砖讜讘, 讜讻讬讜谉 砖讬爪讗 诪谞讻住讬讜 诇讚注转 讜讬讜讚注 砖讬驻住讬讚讜 讜讗驻讬诇讜 讻谉 诇讗 爪讜讛, 讛专讬 讙诇讛 砖讗讬谞讜 专讜爪讛 砖讬专讚讜 诇讛诐 讗讞专讬诐, 讻讱 谞专讗讛 诇讬.



讛讬讜专讚 诇谞讻住讬 砖讘讜讬讬谉. 讚拽转谞讬 诇讗讜 讚讜拽讗 讬讜专讚, 讻诇讜诪专, 砖讬专讚 诪注爪诪讜 讗讬谉 诪住诇拽讬谉 讗讜转讜, 讗诇讗 讗驻讬诇讜 讘讬转 讚讬谉 诪讜专讬讚讬谉 讗讜转讜 诇讻转讞诇讛, 讚讛讗 讗诪专 诪讜专讬讚讬谉 拽专讜讘 诇谞讻住讬 砖讘讜讬, 讗诇讗 诪砖讜诐 讚讘注讬 诇诪转谞讬 讛讬讜专讚 诇谞讻住讬 专讟讜砖讬谉 诪讜爪讬讗讬谉 讗讜转谉 诪讬讚讜 讚讗驻讬诇讜 讬讜专讚 诪住诇拽讬谉 讗讜转讜, 转谞讗 讘谞讻住讬 砖讘讜讬讬谉 谞诪讬 讛讬讜专讚. 讜讗讬 谞诪讬 讬砖 诇讜诪专, 讚诇专讘讜转讗 谞拽讟讬讛 讛讻讗, 诇讜诪专 砖讗注"驻 砖讬专讚 砖诇讗 讘专砖讜转 讘讬转 讚讬谉 讜诇讗 谞诪诇讱 注诪讛谉, 讗驻讬诇讜 讛讻讬 讗讬谉 诪讜爪讬讗讬谉 讗讜转谉 诪讬讚讜, 讻讱 谞专讗讛 诇讬.



讗诪专 专讘谉 砖诪注讜谉 讘谉 讙诪诇讬讗诇 [讛谞讟讜砖讬谉] 讻砖讘讜讬谉. 转诪讬讛 诇讬 讻讬讜谉 讚专' 砖诪注讜谉 讘谉 讙诪诇讬讗诇 讗诪专 讻讗谉 讘讛讚讬讗 砖讛讬讜专讚 诇谞讻住讬 (讛专讟讜砖讬谉) [谞讟讜砖讬谉] 讜砖讘讜讬讬谉 讗讬谉 诪讜爪讬讗讬谉 讗讜转谉 诪讬讚讜, 诇诪讛 诇讛讜 诇诪讬讚拽 诇注讬诇 诪讚讘专讬 专讘讬 砖诪注讜谉 讘谉 讙诪诇讬讗诇 讚诪讜专讬讚讬谉 拽专讜讘 诇谞讻住讬 砖讘讜讬讬谉, 讜讚讬讬拽讬谞谉 注诇讛 谞诪讬 讚讬诇诪讗 诇讗 讛讬讗. 讜砖诪讗 诇讗 讛讬讜 讬讜讚注讬谉 讘专讬讬转讗 讝讜, 讗讬 谞诪讬 讚讘注讜 诇诪讬讚拽 诪诪转谞讬转讬谉.



讛讬讜专讚 诇谞讻住讬 专讟讜砖讬谉. 讻诇讜诪专 讗驻讬诇讜 砖诪注讜 注诇讬讛谉 砖诪转讜, 诇驻讬 砖讗讬谉 讗讞讬谉 谞讻谞住讬诐 诇谞讞诇讛 砖诇 诪讬 砖讬爪讗 诇讚注转 讗诇讗 讘注讚讜转 讘专讜专讛, 讻讚转谞谉 讘讬讘诪讜转 (讚祝 拽讬讝, 讗). 讜讗驻讬诇讜 讘转讜专转 讗专讬住讜转 讗讬谉 诪谞讬讞讬谉 讗讜转讜 诇讬专讚. 讜讛专诪讘"诐 讝"诇 讻转讘 (讛诇' 谞讞诇讜转 驻"讝 讛"讬) 砖诪讜专讬讚谉 讗讜转讜 讘转讜专转 讗专讬住讜转. 讜讗讬谞讜 诪讞讜讜专, 讚讗诐 讻谉 讛讬讛 诇讜 诇转谞讗 诇讻诇讜诇 讗讜转讜 讘讻诇诇 讗讜转谉 砖讗诪专 砖砖诪讬谉 讗讜转讜 诇讛诐 讻讗专讬住. 讜诪讻诇 诪拽讜诐 讻砖砖诪注讜 讘讜 砖诪转, 讗诇讜 讗诪专 讛讬讜专砖 诇讛讜专讬讚 讗专讬住 讘谞讻住讬谉, 讗驻砖专 砖砖讜诪注讬谉 诇讜 讘讻讱, 砖讞讜砖砖讬谉 诇讗讜转讜 拽讜诇 诇注砖讜转 讘讜 诪注砖讛 讻讝讛, 砖讬讜专讬讚 讘讜 讗专讬住, 讗诇讜 专爪讜 讛讬讜专砖讬诐 讻讚讬 砖诇讗 讬转拽诇拽诇讜 讛谞讻住讬诐.





讛诪讗讬专讬

砖讘讜讬 砖谞砖讘讛 讜讛专讬 谞讻住讬讜 讘讻讗谉 讜诇讗 讛讬讛 诇讜 砖讛讜转 诇诪谞讜转 诪讬 砖讬砖转讚诇 注诇 谞讻住讬讜 讗驻讬诇讜 讘讚讘讜专讜 讜讗讬谉 诪讬 砖讬砖转讚诇 讘注讘讜讚转 拽专拽注讜转 讜砖讗专 谞讻住讬诐 砖诇讜 讜讛拽专讜讘 讛讛讜讗 讛专讗讜讬 诇讬专砖 讘讗 讜专讜爪讛 诇讬专讚 讘注讘讜讚转 讛拽专拽注 讜砖讗专 讛谞讻住讬诐 讬砖 爪讚讚讬谉 讘讚讬谉 讝讛 讞诇讜拽讬诐 讝讛 诪讝讛 讻讬爪讚 讗诐 砖诪注讜 讘讜 砖诪转 讗注"驻 砖诇讗 谞转讘专专 讘讬转 讚讬谉 转讜驻砖讬谉 讻诇 讛诪讬讟诇讟诇 砖讘谞讻住讬诐 讜诪驻拽讬讚讬谉 讗讜转讜 讗爪诇 讗讚诐 讗讞专 谞讗诪谉 讜讗诪讬讚 讗爪诇诐 注讚 砖讬讘讗讜 讛讘注诇讬诐 讜讬讞讝讬专讜 诇讛诐 讗讜 砖转转讘专专 诪讬转转讜 讜讬讞讝讬专讜 诇拽专讜讘 讝讛 讛专讗讜讬 诇讬专砖 讜讗诐 拽讚诐 拽专讜讘 讜转驻砖诐 诪讜爪讬讗讬谉 讗讜转诐 诪讬讚讜 讜讛拽专拽注讜转 诪讜专讬讚讬谉 讘讛诐 拽专讜讘 讝讛 讜砖讬讞讝讬拽 讘讛诐 讗诇讗 砖讗诐 讬砖讜讘讜 讛讘注诇讬诐 讬讛讗 谞讬讚讜谉 讘注讘讜讚转讜 讻讗专讬住 讜讗讬谉 爪专讬讱 诇讜诪专 讗诐 讬专讚 拽专讜讘 讝讛 诪讗诇讬讛 砖讗讬谉 诪讜爪讬讗讬谉 讗讜转诐 诪讬讚讜 讜讗诐 讛讬讜 砖谞讬诐 讗讜 砖诇砖讛 专讗讜讬讬诐 诇讬专砖 讬专讗讛 砖讗讬谉 诪讜专讬讚讬谉 讗讞讚 诪讛诐 讗诇讗 讘专砖讜转 讞讘专讬讜 讜讗诐 诇讗 讛讬讛 砖诐 拽专讜讘 诪讜专讬讚讬谉 讗讚诐 讗讞专 讘转讜专转 讗专讬住 讗讘诇 讗讬谉 诪注诪讬讚讬谉 讗驻讟专讜驻讜住 讘谞讻住讬诐 讗诇讜 砖讗讬谉 诪讟专讬讞讬谉 讗驻讟专讜驻讜住 讘谞讻住讬 讙讚讜诇 讘谉 讚注转:





砖讬讟讛 诪拽讜讘爪转

讘诪讗讬 拽诪讬驻诇讙讬. 讚讛讗 讛讻讗 讻讬讜谉 砖讻讘专 谞驻住讚讜 讜诇讗 讞讝讜 诇诪讬讚讬 诇讬转讬讛 诇讟注诪讗 讚讗讚诐 专讜爪讛 讘拽讘 砖诇讜 讜诇讬讻讗 谞诪讬 讟注诪讗 讚砖诪讗 注砖讗谉 讘注诇 讛讘讬转 转专讜诪讛 讚讗讬 诇讘转专 砖谞转拽诇拽诇讜 注砖讗谉 转专讜诪讛 讛专讬 讗讬谉 转专讜诪转讜 转专讜诪讛 讚讛讜讛 诇讬讛 转讜专诐 诪谉 讛讞讘讬转 讻住讘讜专 砖讛讜讗 讬讬谉 讜谞诪爪讗转 讞讜诪抓 讜讗讬 诇砖诪讗 注砖讗谉 转专讜诪讛 拽讜讚诐 砖谞转拽诇拽诇讜 讜讬讛讘讬谞谉 转专讜诪讛 诇讝专讬诐 讛讗 诇讬转讗 讚讛讗 诇讗 讞讝讜 讛谞讬 诇讗讻讬诇讛 讜诪讗谉 讚讝讘讬谉 诇讛讜 诇讛谞讗讛 讝讘讬谉 诇讛讜 讜转专讜诪讛 讗讬谞讛 讗讬住讜专 讛谞讗讛 诪讚讗讜专讬讬转讗 讗诇讗 诪讚专讘谞谉 讛讬讻讗 讚讻诇讬讗 拽专谞讗 讜讘讻讬 讛讗 讚诇讗 砖讻讬讞 砖注砖讗谉 转专讜诪讛 讜讛讜讗 住驻拽 诇讗 讙讝专讜 讜讻诇 砖讻谉 讗讬 讗诪专转 讚讝讘谞讬谞讛讜 诇讻讛谞讬诐 讘讚诪讬 转专讜诪讛. 讜讗诐 讻谉 讘诪讗讬 驻诇讬讙讬. 讜驻专讬砖谞讗 讚驻诇讬讙讬 讘讛驻住讚 诪讜注讟 讚拽谞拽谞讬诐 讗讬 讞讬讬砖讬谞谉 诇讬讛 讚专讘讬 诪讗讬专 住讘专 讚诇讛驻住讚 诪讜注讟 诇讗 讞砖砖讜. 讜讻讬讜谉 讚讻谉 诪讜讟讘 砖诇讗 讬讙注 讘讛谉 讜讬讞讝讬专 驻拽讚讜谞讜 诇讘注诇讬诐 讻诪讜 砖讛讜讗. 讜讬砖 砖驻讬专砖讜 讚诇讗 讬讙注 讘讛谉 讚拽转谞讬 讛讻讬 驻讬专讜砖讜 讗讬谞讜 讞讬讬讘 诇讬讙注 讜诇讬讟驻诇 诇诪讻专谉 讜诪砖讜诐 讛砖讘转 讗讘讚讛 诇讘注诇讬诐. 讜诇讗 谞讛讬专讗 讚讛讗 诇讙讘讬 驻讬专讜转 讜讛专拽讬讘讜 讚讗讜拽讬诐 讘讻讚讬 讞住专讜谞谉 讛讗讬 诇讗 讬讙注 讘讛谉 讛讬讬谞讜 砖讗住讜专 诇讬讙注 讘讛谉 讜诪讛 砖驻讬专砖转讬 讛讜讗 讛谞讻讜谉 讘注讬谞讬. 讛专讬讟讘"讗.  


讜讻谉 讻转讘 讛专砖讘"讗 讜讝讛 诇砖讜谞讜: 诪专 住讘专 诇讛驻住讚 讜讻讜'. 讻诇讜诪专 诇讛驻住讚 讛拽谞拽谞讬诐 砖讛讜讗 讛驻住讚 诪讜注讟 诇讗 讞砖砖讜. 讬砖 诪驻专砖讬诐 诇讗 讞砖砖讜 诇讛讟专讬讞 讗转 讛谞驻拽讚 诇诪讻讜专 讜专讘谞谉 住讘专讬 讗驻讬诇讜 诇讛驻住讚 诪讜注讟 讞砖砖讜. 讜讘讬谉 诇诪专 讜讘讬谉 诇诪专 诇讗 砖讬讬讻讗 讛讗 诪讬诇转讗 讘诪转谞讬转讬谉 讻诇诇 讚讛讻讗 讻讬讜谉 讚讛讘讗讬砖讜 讜谞驻住讚讜 诇讬讻讗 诇诪讬诪专 砖讬讛讗 讗讚诐 专讜爪讛 讘拽讘 砖诇讜 讘讝讛 诪砖讗专 驻讬专讜转 讬驻讬诐 讜讛讬讬谞讜 讚拽讗 讘注讬讗 讘诪讗讬 拽诪讬驻诇讙讬 讜诇讗 谞讬讞讗 诇谉 讘讟注诪讗 讚讗诪专 专讘 讻讛谞讗 专讜爪讛 讗讚诐 讘拽讘 砖诇讜. 讜讗讬谞讜 诪讞讜讜专 讘注讬谞讬 讚讗诐 讗转讛 诪驻专砖 讻谉 讗祝 讗转讛 爪专讬讱 诇驻专砖 诇讗 讬讙注 讘讛谉 讛砖谞讜讬 讻讗谉 讘砖谞讬 注谞讬谞讬诐 讘驻讬专讜转 讜讛专拽讬讘讜 诇讗 讬讙注 讘讛谉 讜讗讬谞讜 专砖讗讬 讚讛讗 讗讜拽讬诐 讘讻讚讬 讞住专讜谞谉 讘砖诪谉 讜讛讘讗讬砖 讚讘砖 讜讛讚讘讬砖 诇讗 讬讙注 讘讛谉 诇讗 讛讟专讬讞讜讛讜 诇讬讙注 讘讛谉. 讜讗讬谞讜 讗诇讗 谞专讗讛 诇讬 诇驻专砖 诇讗 讬讙注 讘讛谉 讗讬谞讜 专砖讗讬 讚讻讬讜谉 讚讗诪专讬谞谉 讚拽诐 拽诐 讛讜讛 诇讬讛 讻讗诇讜 讛驻拽讬讚讜 诇讜 讛讘注诇讬诐 砖诪谉 讘讗讜砖 讜讚讘砖 砖讛讚讘讬砖 砖讗讬谞讜 专砖讗讬 诇讬讙注 讘讛谉 讚诪讛 转拽谞讛 讛讜讗 注讜砖讛 诇讛谉. 讜诪砖讜诐 讛讻讬 拽讗 讘注讬讗 讘砖诪谉 讜讛讘讗讬砖 讚讘砖 讜讛讚讘讬砖 讘诪讗讬 驻诇讬讙讬 讚讗驻讬诇讜 专讘讬 砖诪注讜谉 讘谉 讙诪诇讬讗诇 讚讗诪专 讘诪砖谞转谞讜 诪讜讻专谉 讘讘讬转 讚讬谉 诪驻谞讬 讛砖讘转 讗讘讚讛 诇讘注诇讬诐 拽讗诪专 讛讗 诇讗讜 讛讻讬 诇讗. 讜转讚注 诇讱 讚讗讬 诇讗 诪讗讬 拽讗 讘注讬 讘诪讗讬 驻诇讬讙讬 讚讬诇诪讗 讘讚专讘 谞讞诪谉 讗诇讗 讻讚讗诪专谉. 讜讗住讬拽谞讗 讘讛驻住讚 拽谞拽谞讬诐 驻诇讬讙讬. 讻谉 谞专讗讛 诇讬. 讜诪砖讜诐 讻讱 驻住拽 讛专讬"祝 讻专讘谞谉 讚讘专讬讬转讗 讻讚讗讬转讗 讘讛诇讻讜转 讗诇讗 讚拽砖讬讗 诇讬 讚讛讗 诪砖诪注 讚专讘谞谉 讚讘专讬讬转讗 讛讬讬谞讜 专讘讬 砖诪注讜谉 讘谉 讙诪诇讬讗诇 讚诪转谞讬转讬谉 讜诇讗 讞讬讬砖 讻诇诇 诇砖诪讗 注砖讗谉 转专讜诪讛 讜诪注砖专 讜讻讜' 诪讚讗诪专讬谞谉 砖诪谉 讜讛讘讗讬砖 讜讻讜' 诇诪讗讬 讞讝讬 讜砖谞讬讗 砖诪谉 诇讙诇讚讗讬 讜讻讜' 讜讗讬 讞讬讬砖转 诇砖诪讗 注砖讗谉 转专讜诪讛 砖诪谉 砖诇 转专讜诪讛 讛讬讻讬 诪讝讘谞讬谞谉 诇讙讬诇讚讗讬 砖讛专讬 诇讗 谞转谞讛 转专讜诪讛 讟讛讜专讛 讗诇讗 诇讗讻讬诇讛 讜诇砖转讬讛 讜诇住讬讻转 讗讚诐 砖讛讬讗 讻砖讜讜讬讛 讜转谞讬讗 砖诪谉 砖诇 转专讜诪讛 讗讬谉 诪住讬拽讬谉 讘讜 转谞讜专 讜讻讬专讬诐 讜讗讬谉 住讻讬谉 讘讜 诪谞注诇 讜住谞讚诇 讜诇讗 讬住讜讱 讗转 专讙诇讜 讜讛讜讗 讘转讜讱 讛诪谞注诇 讗讜 讘转讜讱 讛住谞讚诇. 讜诪讻诇 诪拽讜诐 注诐 诪讛 砖讻转讘转讬 诇诪注诇讛 讚讚讬诇诪讗 注砖讗谉 转专讜诪讛 讗讬谞讛 诇专讘 讻讛谞讗 讗诇讗 讞砖砖讗 讘注诇诪讗 讻诇 讝诪谉 讚讗讬讻讗 诇转拽讜谞讬 诪转拽谞讬谞谉 讜讻讬 诇讬讻讗 诇转拽讜谞讬 诪谞讬讞讬谉 讗转 讛住驻拽 讜讞讜砖砖讬谉 诇讜讚讗讬 讜拽讬讬诪讗 诇谉 讻专讘 讻讛谞讗 讜专讘讛 讘专 讘专 讞谞讛. 讜讗祝 讚讘专讬 讛专讬"祝 注讜诇讬谉 讘讝讛 讻讛讜讙谉. 讜讗诇讗 诪讬讛讜 讘驻讬专讜转 讜讛专拽讬讘讜 谞诪讬 诪砖诪注 讚驻诇讬讙讬 专讘讬 诪讗讬专 讜专讘谞谉 讚讘专讬讬转讗 诇讻讗讜专讛 讜讘驻讬专讜转 讜讚讗讬 拽讬讬诪讗 诇谉 讻专讘谞谉 讚诪转谞讬转讬谉 讻讚驻住拽 专讘讗 讘住诪讜讱 讜专讘讬 诪讗讬专 讚讘专讬讬转讗 讛讬讬谞讜 转谞讗 拽诪讗 讚诪转谞讬转讬谉 讜讛讬诇讻讱 拽讬讬诪讗 诇谉 讻专讘讬 诪讗讬专 讘驻讬专讜转 讗讘诇 讘拽谞拽谞讬诐 拽讬讬诪讗 诇谉 讻讞讻诪讬诐 讚讘专讬讬转讗. 注讚 讻讗谉. 


讜讝讛 诇砖讜谉 讛专"谉: 讘诪讗讬 拽讗 诪讬驻诇讙讬 讜讻讜'. 讜讗诐 转讗诪专 诪讗讬 拽讗 诪讬讘注讬讗 诇讬讛 讚讻讬讜谉 讚讗讜拽讬诪谞讗 诇讛 讘讻讚讬 讞住专讜谞谉 诇讬诪讗 拽讗 诪讬驻诇讙讬 讘驻诇讜讙转讬讬讛讜 讚专讘谞谉 讜专讘讬 砖诪注讜谉 讘谉 讙诪诇讬讗诇 讚诪转谞讬转讬谉. 诇讗讜 拽讜砖讬讗 讛讬讗 讚讛讻讗 讗诇讬讘讗 讚专讘 讻讛谞讗 砖拽诇讬谞谉 讜讟专讬谞谉 讚讗诪专 讚讬转专 诪讻讚讬 讞住专讜谞诐 诪讜讻专谉 讜讟注诪讬讛 讚专讘 讻讛谞讗 讚讗讚诐 专讜爪讛 讘拽讘 讜讻讜' 诇讗 砖讬讬讱 讛讻讗 讚讻讬讜谉 讚讛讘讗讬砖 砖诪谞讜 讜讛讚讘讬砖 讚讘砖讜 讗讬谞讜 专讜爪讛 讘拽讬讜诪谉 讻诇诇 讜诪砖讜诐 讛讻讬 讗爪讟专讻讬谞谉 诇诪讬诪专 讚讟注诪讗 讚专讘讬 诪讗讬专 诪砖讜诐 讚诇讛驻住讚 诪讜注讟 诇讗 讞砖砖讜 讚讻讬讜谉 砖讗讬谉 讛讘注诇讬诐 讞讜砖砖讬诐 讘讛爪诇转 讛拽谞拽谉 讻诇诇 讗讬谉 讛谞驻拽讚 专砖讗讬 诇诪讻专谉 讚讛专讬 讗诇讜 讻讗诇讜 讛驻拽讬讚 讗爪诇讜 砖诪谉 砖讛讘讗讬砖 讜讻讜' 
讜诇注谞讬谉 驻住拽 讛诇讻讛 讘驻诇讜讙转讬讬讛讜 讚专讘谞谉 讜专讘讬 砖诪注讜谉 讘谉 讙诪诇讬讗诇 讚诪转谞讬转讬谉 拽讬讬诪讗 诇谉 讻专讘谞谉 讜讘驻诇讜讙转讬讬讛讜 讚专讘 讻讛谞讗 讜专讘 谞讞诪谉 拽讬讬诪讗 诇谉 讻专讘 讻讛谞讗 诪砖讜诐 讚砖讬讬讻讗 讘诪讬诇转讬讛 讚专讘讬 讬讜讞谞谉 讚讗诪专 讚讬转专 诪讻讚讬 讞住专讜谞谉 讚讘专讬 讛讻诇 诪讜讻专谉 讘讘讬转 讚讬谉. 讜讚专讘 谞讞诪谉 讘专 讬爪讞拽 讜讚讗讬 驻诇讬讙 讜谞驻拽讗 诪讬谞讛 讚讗驻讬诇讜 讘驻讬专讜转 砖讛谉 诪转讜拽谞讬诐 讚诇讬讻讗 诇诪讬讞砖 讘讛讜 砖诪讗 注砖讗谉 转专讜诪讛 诇讗 讬讙注 讘讛谉. 讗诇讗 讗诐 讻谉 讞住专讜 讬讜转专 诪讻讚讬 讞住专讜谞诐. 


讜诇注谞讬谉 驻诇讜讙转讬讬讛讜 讚专讘讬 诪讗讬专 讜专讘谞谉 讘砖诪谉 讜讛讘讗讬砖 讜讻讜'. 拽讬讬诪讗 诇谉 讻专讘谞谉 讜讻讜'. 讜讻谉 讚注转 讛专诪讘"诐 讘讚讘专讬诐 讛诇诇讜 讘驻专拽 讚' 诪讛诇讻讜转 砖讗诇讛 讜驻拽讚讜谉. 注讚 讻讗谉. 


讻转讜讘 讘住驻专 讛诪讗讜专 诪讛 砖驻住拽 讛专讬"祝 讛讬诇讻讱 讛讬诇讻转讗 谞诪讬 讻专讘谞谉 ~讘专讬讬转讗 讜讻讜'. 注讚 讜谞讚讞讜 讚讘专讬 讞讻诪讬诐 讚讘专讬讬转讗 讚讗讬谞讜 讻专讘讬 砖诪注讜谉 讘谉 讙诪诇讬讗诇 讚诪转谞讬转讬谉 讜转讜 诇讗 诪讬讚讬. 
讜讻转讘 讛专讗讘"讚 注诇讬讜 讜讝讛 诇砖讜谞讜: 讗诪专 讗讘专讛诐 拽专讜讘 讝讛 讛讚讘专 讗诇 讛讚注转 讻诪讜 砖讗诪专讜 讛专讗砖讜谞讬诐 讙诐 讬砖 诇讛注诪讬讚 讚讘专讬 讛专讘 讻讬 讘讻讚讬 讞住专讜谞诐 砖讛讬讛 讬讜讚注 讘注诇 讛讘讬转 讚专讻谉 砖诇 驻讬专讜转 诇讛讬讜转 驻讜讞转讬谉 讘讛谉 讻讚讬 讞住专讜谞诐 讜诇讗 爪讜讛 注诇讬讜 诇诪讻专谉 专讜爪讛 讛讬讛 讘拽讘 砖诇讛 讜诪砖讜诐 讛讻讬 讗诪专讬 专讘谞谉 讚诪转谞讬转讬谉 讜专讘讬 诪讗讬专 讚讘专讬讬转讗 诇讗 讬诪讻讜专. 
讜讬讬谉 讜讛讞诪讬抓 讜砖诪谉 讜讛讘讗讬砖 讛谞讱 讜讚讗讬 诇讗讜 讗讜专讞讬讬讛讜 讗诇讗 讻讬讜谉 讚拽谞拽谞讬诐 诇讗 诪转讜住祝 讘讛讜 驻住讬讚讗 讗诇讗 诪砖讜诐 驻住讬讚讗 讚拽谞拽谞讬诐 谞讙注讜 讘讛 专讘谞谉 讚讘专讬讬转讗 讜讛讜讗 讛驻住讚 诪讜注讟 讜驻诇讜讙转讗 讗讞专讬转讬 讛讬讗 讚诇讗 砖讬讬讻讗 讘驻诇讜讙转讗 讚诪转谞讬转讬谉 讻诇诇 讻诪讜 砖讻转讘 讛专讘 讜讚讘专讬讜 拽讬讬诪讬诐 讘讗诪转 讜诪讗谉 讚诇讗 讬讚注 诇驻专讜砖讬 讛讬讗讱 诪砖讜讬 谞驻砖讬讛 诪讻专讬注 讘讬谉 专讗砖讬 讛讛专讬诐. 注讚 讻讗谉. 


诪讚专讘讬 砖诪注讜谉 讘谉 讙诪诇讬讗诇 谞砖诪注 讜讻讜'. 转诪讬讛 诇讬 讻讬讜谉 讚讗诪专讛 专讘讬 砖诪注讜谉 讘谉 讙诪诇讬讗诇 诇拽诪谉 讘讛讚讬讗 诇诪讛 诇讛讜 诇诪讬讚拽 诪讚讘专讬 专讘讬 砖诪注讜谉 讘谉 讙诪诇讬讗诇 讚诪讜专讬讚讬诐 拽专讜讘 诇谞讻住讬 砖讘讜讬 讜讚讬讬拽讬谞谉 注诇讛 讘讙诪专讗 讚讬诇诪讗 诇讗 讛讬讗. 讜砖诪讗 诇讗 讛讬讜 讬讜讚注讬诐 讛讘专讬讬转讗. 讗讬 谞诪讬 讚讘注讜 诇诪讬讚拽 诪诪转谞讬转讬谉. 讛专砖讘"讗. 注讬讬谉 转讜住驻讜转 讚讬讘讜专 讛诪转讞讬诇 注讚 讻讗谉 诇讗 拽讗诪专. 
讜讝讛 诇砖讜谉 讛专讬讟讘"讗: 讗住讬拽谞讗 讚讛讗 诪讬诇转讗 转谞讗讬 讛讬讗 讚讗砖讻讞谉 讚驻诇讬讙讬 讘讛 讘诪转谞讬转讗 专讘谞谉 讜专讘讬 砖诪注讜谉 讘谉 讙诪诇讬讗诇 讘讛讚讬讗 讚专讘谞谉 住讘专讬 讗讬谉 诪讜专讬讚讬谉 讜专讘讬 砖诪注讜谉 讘谉 讙诪诇讬讗诇 住讘专 诪讜专讬讚讬谉 讜讗祝 注诇 讙讘 讚诇注讬诇 诇讗 讗讬驻砖讬讟讗 诪诪转谞讬转讬谉 讛讻讗 讗讬驻砖讬讟讗 诪讘专讬讬转讗. 讜诇注讬诇 诇讗 砖诪讬注 诇讛讜 诪转谞讬转讗 讗讜 讗驻砖专 讚砖诪讬注 诇讛讜 讗诇讗 讚讘注讜 诇诪讬讚注 讗讬 讞讚 讟注诪讗 讛讜讗 注诐 讟注诪讗 讚诪转谞讬转讬谉 讜讗驻讬诇讜 诇诪讗讬 讚讗砖讻讞讬谞谉 讛砖转讗 讚驻诇讬讙讬 讘讛 讗讬转 诇谉 诇诪讬诪专 讚讗驻讬诇讜 讛讻讬 转专讬 讟注诪讬 谞讬谞讛讜 讜讻讚讗诪专 诇注讬诇 讛讻讬 谞诪讬 诪住转讘专讗 讜讻讜'. 注讚 讻讗谉. 

注讚 讻讗谉 诇讗 拽讗诪专 专讘讬 砖诪注讜谉 讘谉 讙诪诇讬讗诇 讜讻讜'. 讻转讜讘 讘转讜住驻讜转 诇讜讻讞 讻谉 诪专讘讬 砖诪注讜谉 讘谉 讙诪诇讬讗诇 讙讜驻讬讛 讜讻讜'. 讗讬谉 诇讛拽砖讜转 讚谞讬诪讗 讗讬 诇讗讜 讚讛讻讗 讛讜讛 讗诪讬谞讗 讚谞讟讜砖讬谉 讚诇拽诪谉 讗讬谉 诪讜专讬讚讬谉 诇讻转讞诇讛 讜讻谉 诇拽诪谉 讻砖讛拽砖讜 转讜住驻讜转 诇讬诪讗 诪专 讛诇讻讛 讻专讘讬 砖诪注讜谉 讘谉 讙诪诇讬讗诇 讜诪专 讛诇讻讛 讻转谞讗 拽诪讗 讛讜讛 讗诪讬谞讗 讚讜拽讗 讚讬注讘讚. 讚讬砖 诇讜诪专 讻讬讜谉 讚专讘 谞讞诪谉 诪住讬拽 诇拽诪谉 讚讛诇讻讛 讻讞讻诪讬诐 讚诇讗 讬诪讻专诐 讜讗驻讬诇讜 讛讻讬 拽讗诪专 讚诪讜专讬讚讬诐 讻诇 砖讻谉 诇讚专讘讬 砖诪注讜谉 讘谉 讙诪诇讬讗诇 讚讗诪专 讬诪讻专诐 讚讗讬转 诇讬讛 诪讜专讬讚讬谉. 讜讗祝 注诇 讙讘 讚讛住驻专 讚讜讞讛 讜拽讗诪专 注讚 讻讗谉 诇讗 拽讗诪专 专讘讬 砖诪注讜谉 讘谉 讙诪诇讬讗诇 讜讻讜' 诪讻诇 诪拽讜诐 讗讬谉 讛讗诪转 讻谉. 讗讬 谞诪讬 讬砖 诇讜诪专 讻讬讜谉 讚转谞讬 诇拽诪谉 注诇 讛讱 讚谞讟讜砖讬谉 砖诪讬谉 诇讛诐 讻讗专讬诐 砖诪注 诪讬谞讛 讚诪讜专讬讚讬诐 讚讗诐 诇讗 讻谉 讛讜讬 讻讬讜专讚 砖诇讗 讘专砖讜转 讜讗讬谉 砖诪讬谉 诇讜 讻讗专讬住. 讙诇讬讜谉. 
诇讗讜 诪砖讜诐 讚讞讚 讟注诪讗 讛讜讗 诪砖讜诐 讛砖讙讞转 讘讬转 讚讬谉 砖爪专讬讻讬诐 诇讛讬讜转 诪砖讙讬讞讬谉 注诇 讛驻住讚 讛讗讚诐 讘讬谉 诇讛驻住讚 讙讚讜诇 讘讬谉 诇讛驻住讚 诪讜注讟. 诇讗 讚转专讬 讟注诪讬 谞讬谞讛讜. 讻诇讜诪专 讗祝 注诇 讙讘 讚转专讬 讟注诪讬 谞讬谞讛讜 讚讛讻讗 讻诇讬讗 拽专谞讗 讜讛讻讗 诇讗 讻诇讬讗 讗驻讬诇讜 讛讻讬 诪讜专讬讚讬谉. 讛专讗讘"讚. 


诇讗讜 诪砖讜诐 讚讞讚 讟注诪讗 谞讬谞讛讜. 讜诇讬讻讗 诇诪讬诪专 转专转讬 诇诪讛 诇讬. 讚讛讗 讞讚讗 诪讙讜 讞讚讗 讗诪专讛 诇讜诪专 讚诪诪转谞讬转讬谉 谞砖诪注 讛讻讬. 讛专讬讟讘"讗. 


讗讬转诪专 砖讘讜讬 砖谞砖讘讛. 转讬诪讛 讗诪讗讬 诇讗 拽讗诪专 讙讜驻讗. 讜注讜讚 拽砖讛 讗诪讗讬 诇讗 诪住讬讬诐 讘讛 讜讻谉 讗诪专 专讘 谞讞诪谉 诪讜专讬讚讬谉 拽专讜讘 诇谞讻住讬讜 讜转讜 讗诪讗讬 诇讗 拽讗诪专 讗讬转诪专 诪讜专讬讚讬谉 拽专讜讘 诇谞讻住讬 砖讘讜讬 讻诇讬砖谞讗 讚住诇讬拽 诪讬谞讬讛. 讜讗驻砖专 讚讛讻讗 讘拽专讜讘 砖讗讬谉 拽专讜讘 诪诪谞讜 讜讻讚驻讬专砖 专砖"讬. 讙诇讬讜谉. 

讜讝讛 诇砖讜谉 讛专讗讘"讚: 专讘 讗诪专 讗讬谉 诪讜专讬讚讬谉 讚讬诇诪讗 诪驻住讬讚 诇讛讜 诪讬诪专 讗诪专 讛砖转讗 讗转讬 讜诪驻讬拽 诇讛讜 诪讬谞讗讬 讜讛讬讗讱 讗谞讬 注诪诇 诇讗讞专讬诐 ~讗讬谞讜 诪转注住拽 讗诇讗 诇砖诪讟 讜诇讗讻讜诇. 讜讛讟注诐 讛讝讛 讗讬谞讜 讚讜诪讛 诇诪讛 砖讗诪专谞讜 诇诪注诇讛 讻讬 诇诪注诇讛 讛讬讬谞讜 讗讜诪专讬诐 诪驻谞讬 砖讗讬谉 讗谞讜 诪砖讙讬诪讬谉 注诇 谞讻住讬 讗讚诐 讙讚讜诇 诇讛砖讘讬讞谉 讻诪讜 砖讗讬谉 讗谞讜 诪砖讙讬讞讬谉 注诇 讛驻讬专讜转 讛讗讜讘讚讬诐 诇诪讜讻专谉 讜讛讻讗 诪驻专砖 讟注诪讗 讚专讘 讚讬诇诪讗 诪驻住讬讚 诇讛讜 讜讗谞讬 转诪讛 诇讚讘专讬 专讘 讗诐 诪谞讬讞讬谉 讗讜转诐 讞专讬讘讬谉 讛诇讗 讛诐 谞驻住讚讬谉 讬讜转专. 讜谞专讗讛 讻讬 诇讚注转 专讘 诪注诪讬讚讬谉 诇讛诐 讗专讬住讬谉 诇诪讞爪讛 诇砖诇讬砖 讜诇专讘讬注 讗讘诇 诇砖诪讜讗诇 讚讗诪专 诪讜专讬讚讬谉 拽专讜讘 讜砖诪讬谉 诇讜 讻讗专讬住 讻讚讬 砖诇讗 讬驻住讬讚. 讜讗谞讬 转诪讛 诇讚注转 专讘 诇诪讛 讗讬谉 诪讜专讬讚讬谉 拽专讜讘 讜讬讛讬讛 讻砖讗专 讗专讬住讬谉 讜专讘 讛讗 讗诪专 砖讗讬谉 诪讜专讬讚讬谉 拽专讜讘 讻诇诇. 讜谞专讗讛 讻讬 诪驻谞讬 砖讛讜讗 拽专讜讘 讜专讗讜讬 诇讬讜专砖讜 讗诐 谞讘讬讗 讗讜转讜 诇讞砖讘讜谉 讻讗专讬住 讜谞讚拽讚拽 注诇讬讜 诪转拽谞讗 讛讜讗 讘谞讜 讜讬驻住讬讚 讛谞讻住讬诐. 讗讬 谞诪讬 讻讬讜谉 砖讛讜讗 专讗讜讬 诇讬讜专砖讜 拽诇 讛讜讗 讘注讬谞讬讜 诇讛驻住讬讚 讜诇讘讝讘讝 讜讗专讬住 讗讞专 诪转讬专讗 讜诪砖讘讬讞谉 讻讚讬 砖诇讗 讬住诇拽讜讛讜 诇驻讬讻讱 诇讚注转 专讘 讗讬谉 诪讜专讬讚讬谉 讗讜转讜 讻诇诇 讜诇讚注转 砖诪讜讗诇 诪讜专讬讚讬谉 讜砖诪讬谉 诇讜 讻讗专讬住. 注讚 讻讗谉. 讜讛专诪讘"谉 讛讘讬讗 讚讘专讬 讛专讗讘"讚 讜讻转讘 砖讗讬谉 讝讛 讚专讱 讛砖诪讜注讛 讜讛讬讗 驻砖讜讟讛 诇驻谞讬讱. 注讚 讻讗谉. 
讘砖砖诪注讜 讘讜 砖诪转 注讬讬谉 转讜住驻讜转 驻专拽 砖谞讬 讚讬讬谞讬 讙讝专讜转. 讜注讜讚 谞专讗讛 诇驻专砖 讚讛讻讗 诇讗 诪讬讬专讬 讘注讚 讗讞讚 讚注讚 讗讞讚 讜讚讗讬 诇讗讜 讻诇讜诐 讛讜讗. 讜谞讬讞讗 讛砖转讗 讛讛讬讗 讚讬讘诪讜转 讜讛讛讬讗 讚讻转讜讘讜转. 讜讛讻讗 诪讬讬专讬 讘拽讜诇 讻讬 讛讛讬讗 讚住讜祝 讙讬讟讬谉 讚注讚讬祝 讟驻讬 诪注讚 讗讞讚. 讛专讗"砖 


讜讛专讬讟讘"讗 讻转讘 讜讝讛 诇砖讜谞讜: 讘砖砖诪注讜 讘讜 砖诪转. 驻讬专讜砖 讗驻讬诇讜 砖诇讗 讘注讚讜转 讘专讜专讛 讚讗祝 注诇 讙讘 讚讗讬谉 讬讜专砖讬谉 讬讜专讚讬诐 诇谞讞诇讛 讗诇讗 讘注讚讜转 讘专讜专讛 讛讻讗 诇讗讜 讘转讜专转 讬专讜砖讛 谞讞讬转 讗诇讗 砖讬注讘讜讚 讗讜转谉 讻讗讞讚 诪讗专讬住讬 讛注讬专 讛讬诇讻讱 讘砖诪讬注讛 讻诇 讚讛讜 住讙讬 讘注讚 讗讞讚 讗讜 拽讜诇 讚诇讗 驻住讬拽 讻讬讜谉 讚讗驻砖专 砖讛拽讜诇 讗诪转 讜讛谞讻住讬诐 砖诇讜 讜诪转讜讱 讻讱 讙诐 讻谉 讬注讘讚诐 讜诇讗 讬驻住讬讚诐 讻讜诇讬 注诇诪讗 诇讗 驻诇讬讙讬 讚诪讜专讬讚讬谉 讗讜转讜. 注讚 讻讗谉. 


讜砖诪讜讗诇 讗诪专 讻讬讜谉 讚讗诪专 诪专 砖讬讬诪讬谞谉 讜讻讜'. 驻讬专讜砖 诇注讜诇诐 砖讬讬诪讬谞谉 讜诇讗 讛讜讬 讝专讬讝 谞砖讻专 讜诇讗 讬讛讬讛 诇讜 专讬讜讞 讘讛驻住讚 讜讘讝专注讬诐 讬转专 诪讚讗讬 讜诇讗 谞讝拽 讘砖讘讞 讚注诇 讛讻诇 讬讘讗 诇讞砖讘讜谉 注诇 讛注讘专 讻诪讜 注诇 讛讛讜讛 讜讻讚驻专砖讬谞谉 讜讛讬讬谞讜 讻专讘讬 砖诪注讜谉 讘谉 讗诇注讝专 讚诇拽诪谉. 讜拽爪转 拽砖讛 诇驻讬 讝讛 诪讗讬 讚讗拽砖讬 诇拽诪谉 讛砖转讗 讝专讬讝 讜谞砖讻专 讛讜讬 诪讗讬 讚讗砖讘讞 诪讘注讬讗 讜讛专讬 诇驻讬 驻讬专讜砖 讝讛 讛驻讻讬讬诐 讛诐 讚讗讬 砖诪讬谉 讻讗专讬住 注诇 注讘专 讘讛讜讛 诇讗 讛讜讛 讝专讬讝 讜谞砖讻专 讜讛讻讬 讛讜讛 诇讬讛 诇讗拽砖讜讬讬 讜讛讗 讗诪专讬谞谉 讝专讬讝 讜谞砖讻专. 
讜讗驻砖专 砖讛驻讬专讜砖 诪砖转谞讛 讻驻讬 讛讗讜拽诪转讜转 讚讗讬 诪讜拽诪讬谞谉 诇讬讛 讗砖讘讜讬讬谉 讜讚讗讬 诇讗 拽讗讬 讗诇讗 注诇 讛讛讜讛 驻讬专讜砖 注诇 诪讛 砖诇讗 讛砖讘讬讞 讗诇讗 讗讻诇 讗讘诇 注诇 讛注讘专 诇讗 讬讘讗 诇讬讚讬 讞砖讘讜谉 注诇 诪讛 砖讗讻诇 讗诐 讗讻诇 讛专讘讛 讜注砖讛 拽讬诪注讗 讚讛讗 讗诪专讬谞谉 讝专讬讝 讜谞砖讻专 讜讗诐 讬讘讗 诇讬讚讬 讞砖讘讜谉 注诇 讛注讘专 讛讬讬谞讜 诇驻注讜诇转讜 讗诐 注砖讛 讛专讘讛 讜讗讻诇 拽讬诪注讗 讚讗祝 注诇 讙讘 讚砖诪注 砖诪转 诪讻诇 诪拽讜诐 讗驻砖专 砖诇讗 讬讘讟讞 讻讘注诇 讘谞讻住讬 讗砖转讜. 讗讬 谞诪讬 讬砖 诇讜诪专 讚讘砖诪注 砖诪转 诇注讜诇诐 讛讜讬 讻讘注诇 讘谞讻住讬 讗砖转讜 讜诇讗 讬讘讗 诇讞砖讘讜谉 注诇 讛注讘专 讜诪讗讬 讻讗专讬住 注诇 讛讛讜讛 讗诐 诇讗 讗讻诇 讛讬讬谞讜 讚讗拽砖讬 讛砖转讗 讝专讬讝 讜谞砖讻专 讛讜讬 讜讻讜' 讗讘诇 讻砖讗谞讜 诪注诪讬讚讬谉 讗讜转讜 讗谞讟讜砖讬谉 讻讚诇拽诪谉 讜讻讬 讛讗 讚砖诪讜讗诇 诇注讜诇诐 讗讬诪讗 诇讱 砖讛讞砖讘讜谉 注诇 讛讻诇 讜诇讬讻讗 讝专讬讝 讜谞砖讻专 讻诇诇 讜讻讚专讘讬 砖诪注讜谉 讚谞讟讜砖讬谉 讻砖讘讜讬谉 讜诇讗 讻砖讘讜讬谉. 讜诪讻诇 诪拽讜诐 拽砖讛 讛讗 讚讗诪专讬谞谉 诇拽诪谉 诪讗讬 砖谞讗 诪讛讗 讚转谞谉 讛诪讜爪讬讗 讛讜爪讗讜转 注诇 谞讻住讬 讗砖转讜 讚砖谞讗 讜砖谞讗 诇讗 讛讜讬 讗诇讗 讻讬讜专讚 诇谞讻住讬 讞讘专讜 讘专砖讜转 讜讛转诐 讻讬讜专讚 诇转讜讱 砖诇讜 讜讛讻讗 诇讗 专爪讜 诇讜诪专 诪讛 砖讗讻诇 讗讻诇 讜诇讛驻住讬讚 讛讘注诇讬诐 讻讬讜谉 砖诇讗 砖诪注讜 讘讛谉 砖诪转讜 讜讗驻砖专 讚讛讻讬 拽讗诪专 诪讛 诇讬 砖诪注讜 诪讛 诇讬 诇讗 砖诪注讜 讗诇讗 诪砖讜诐 讚讬诇诪讗 诪驻住讬讚 诇讛讜 讗讬 讛讻讬 讘注诇 讘谞讻住讬 讗砖转讜 谞诪讬 讚讛讗 诇讗 砖诪注 砖诪转讛. 讜讗讛讚专 诇讬讛 讚诪讻诇 诪拽讜诐 讬讜转专 讛讜讗 住讜诪讱 讘谞讻住讬 讗砖转讜 砖讗讬谉 讘讬讚讛 诇讛驻拽讬注 讬专讜砖转讜 讜诇讛讜爪讬讗讜讛 诪讬讚讜 讻诇 讬诪讬 讞讬讬讛 诪讛 砖讗讬谉 讻谉 讛讻讗 讜诇讗 讚诪讬 讗诇讗 诇讘注诇 讘谞讻住讬 讗砖转讜 拽讟谞讛 讚讘讬讚讛 诇讛驻拽讬注 讘讞讬讬 讜讘诪讜转讗. 讗讬 谞诪讬 讬砖 诇讜诪专 讚拽讗讬 讗砖诪注讜 讘讛 砖诪转 讚讗诪专讬谞谉 讝专讬讜 讜谞砖讻专 讜砖诪讬谉 谞诪讬 讻讗专讬住 讻讚拽讗诪专 讛砖转讗 讝专讬讝 讜谞砖讻专 讛讜讬 讜讻讜' 讜讝讛 讚讜讞拽. 讜讬砖 诇驻专砖 诇注讜诇诐 讗祝 讘诇讗 砖诪注讜~ 诪讛 砖讗讻诇 讗讻诇 讜诪讗讬 砖诪讬谉 讻讗专讬住 诇讛讜讜讛 讜讗讬谉 讞诇讜拽 讘讬谉 砖讘讜讬 诇谞讟讜砖 讗诇讗 讘砖诪注讜 砖诪诪砖诪砖讬谉 讜讘讗讬谉 诪讝讛 诇讘讚 注讜砖讛 拽诇 讜讞讜诪专. 讜讛砖转讗 讗转讬 砖驻讬专 讚驻专讬讱 讗谞讟讜砖讬谉 诪讘注诇 讘谞讻住讬 讗砖转讜 讚讻讬讜谉 讚讗诪专讬谞谉 诪讛 砖讗讻诇 讗讻诇 讗诪讗讬 诇讗 讗诪专讬谞谉 诪讛 砖讛讜爪讬讗 讛讜爪讬讗 讗驻讬诇讜 讛讜爪讬讗 讜讗驻讬诇讜 拽讬诪注讗 讜讛讬讬谞讜 讟注诪讗 讚驻诇讬讙 讘诪诪砖诪砖讬谉 讜讘讗讬谉 讘讬谉 砖讘讜讬 诇谞讟讜砖 讚讛转诐 讛诐 砖诪注讜 讜讛诐 砖诪注讜 讜诇讗 住诪讻讬谞谉 讗讘诇 讘谞讟讜砖 砖诇讗 砖诪注讜 砖诪转 讬砖 诇讜 诇讛讗诪讬谉 讘砖砖诪注讜 砖诪诪砖诪砖讬谉 讜讘讗讬谉 讜讗讬谉 讚讬谉 诇讛讬讜转 讝专讬讝 讗驻讬诇讜 讝讛 砖诪讬谉 讻讗专讬住 诇讛讜讬 注诇 讛注讘专 讗诐 诇讗 讘讗诪专 讚讘讻讜诇谉 讻砖讗讻诇讜 拽讬诪注讗 讜注砖讜 讛专讘讛 砖诪讬谉 讻讗专讬住 讜砖谞讗诪专 砖讗祝 讗诐 砖诪注讜 砖诪转 诪讻诇 诪拽讜诐 讗讬谞讜 讘讟讜讞 讻讘注诇 讘谞讻住讬 讗砖转讜 讜讻讚驻讬专砖 专砖"讬 讜讘讻讜诇谉 讻讬讜谉 砖讗诐 讛砖讘讬讞讜 讗讬谞诐 诪驻住讬讚讬谉 讗讬谉 讗谞讜 讞讜砖讚讬谉 讗讜转诐 砖讬驻住讬讚讜 讗祝 注诇 驻讬 砖谞砖讻专讬诐 讘讗讻讬诇讛 诪专讜讘讛. 讜专讗砖讜谉 谞专讗讛 注讬拽专 讻驻讬专讜砖 专砖"讬. 注讚 讻讗谉 诪砖讬讟讛. 


讛讬讜专讚 诇谞讻住讬 砖讘讜讬诐. 讗驻讬诇讜 诇讻转讞诇讛 讬讻讜诇 诇讬专讚 讻讚拽转谞讬 讛专讬 讝讛 讝专讬讝 讜谞砖讻专 讜讗驻讬诇讜 砖诪注 砖诪诪砖诪砖讬谉 讜讘讗讬谉 讗讜讻诇 讛驻讬专讜转 讜讗讬谉 诇讱 诇讻转讞诇讛 讙讚讜诇 诪讝讛. 讜注讜讚 诪讛 砖讬讬讱 诇讞诇拽 讘讬谉 诇讻转讞诇讛 讜讚讬注讘讚 诇注谞讬谉 诪诪讜谉 讗讬 讞讬讬砖讬谞谉 讚讬诇诪讗 诪驻住讬讚 诇讛讜 讗驻讬诇讜 讬专讚 谞诪讬 讬讜爪讬讗讜 诪转讞转 讬讚讜 讗诇讗 讗讙讘 讜讻讜'. 讛专讗"砖. 讗讬 谞诪讬 讚诇专讘讜转讗 谞拽讟讬讛 讛讻讗 诇讜诪专 砖讗祝 注诇 驻讬 砖讬专讚 砖诇讗 讘专砖讜转 讘讬转 讚讬谉 讜诇讗 谞诪诇讱 注诪讛谉 讗驻讬诇讜 讛讻讬 讗讬谉 诪讜爪讬讗讬谉 讗讜转讜 诪讬讚讜. 讻谉 谞专讗讛 诇讬. 讛专砖讘"讗. 


讛专讬 讝讛 讝专讬讝 讜谞砖讻专. 驻讬专砖 专砖"讬 诪驻谞讬 砖讝讛 注诇 讚注转 讬专讜砖讛 讬专讚. 讜讗讬谞讜 诪住驻讬拽 讻诇 讛爪讜专讱 讜讻讬 诪驻谞讬 砖讛讬讛 讘讚注转讜 诇讬讟讜诇 讗转 讛讻诇 讬讝讻讛 讘砖诇 讗讞专讬诐. 讗诇讗 讬砖 诇讜诪专 砖转拽谞转 讞讻诪讬诐 讛讬讗 诇驻讬 砖讞砖砖讜 砖诪讗 讬驻住讬讚诐 讚诇讗 住诪讻讗 讚注转讬讛 讗祝 注诇 驻讬 砖砖诪注讜 讘讜 砖诪讜转 讜讞砖砖讜 讻讗谉 讬讜转专 诪讘谞讟讜砖讬谉 诇驻讬 砖讗讬谞讜 讘讜砖 讻诇 讻讱 诪诇讛驻住讬讚 讻讬讜谉 砖砖诪注讜 讘讛谉 砖诪转讜 讗讘诇 讘谞讟讜砖讬谉 讛讜讗 讘讜砖 诪诇讛驻住讬讚. 讛专砖讘"讗 讜讛专"谉. 


讛专讬 砖讛讬讛 讗讘讬讜 讗讜 讗讞讬讜 讜讻讜'. 讜讛诇讻讜 诇讛谉 讘诪讚讬谞转 讛讬诐 讻诇讜诪专 讘砖讘讬讛 砖讗讬谞讜 诇讚注转 讗讬谉 讗诇讜 砖讘讜讬讬谉 讜谞讟讜砖讬谉 讗诇讗 讻谞讟讜砖讬谉. 讻谉 驻讬专砖 讛专讗讘"讚. 讜讗讬谞讜 诪讞讜讜专 讘注讬谞讬 讚讛讬讻讬 拽专讬 诇讛讜诇讱 讘砖讘讬讛 讛讜诇讱 诇诪讚讬谞转 讛讬诐. 讜谞专讗讛 诇讬 讚讛讻讬 驻讬专讜砖讜 砖讛诇讻讜 诪讚注转谉 诇诪讚讬谞转 讛讬诐 讻诇讜诪专 注诇 讚注转 诇住讞讜专 讜诇砖讜讘 讜诇驻讬讻讱 诇讗 讞砖砖 诇爪讜讜转 注诇 谞讻住讬讜 讜讻砖讛讬讛 砖诐 谞砖讘讛 讜讛专讬 讝讛 讻讗诇讜 讬爪讗 诪谞讻住讬讜 砖诇讗 诇讚注转. 讗讘诇 专讟讜砖讬谉 砖讛讬讜 讻讗谉 讜讬爪讗讜 讜诇讗 讬讚注谞讜 讛讬讻谉 讛诇讻讜 讗诇讗 讻诪讬 砖专讜爪讛 诇讛专讞讬拽 注爪诪讜 讜诇诇讻转 注诇 诪谞转 砖诇讗 诇砖讜讘 讜讻讬讜谉 砖讬爪讗 诪谞讻住讬讜 诇讚注转 讜讬讜讚注 砖讬驻住讚讜 讜讗驻讬诇讜 讛讻讬 诇讗 爪讜讛 讛专讬 讙讬诇讛 砖讗讬谞讜 专讜爪讛 砖讬专讚讜 诇讛谉 讗讞专讬诐. 讻谉 谞专讗讛 诇讬. 讛专砖讘"讗. 


讛讬讜专讚 诇谞讻住讬 专讟讜砖讬谉 讜讻讜'. 讬爪讗讜 诇讚注转 拽专讬 专讟讜砖讬谉. 讜谞专讗讛 讚讘砖砖诪注讜 讘讜 砖诪转 讗讬谉 讞讬诇讜拽 讘讬谉 讬爪讗 诇讚注转 诇讬爪讗 砖诇讗 诇讚注转. 讛拽砖讛 专"诪 诇注讬诇 讚驻专讬讱 诪讘谞讬讛谉 诪讘拽砖讬谉 诇讬专讚 诇谞讻住讬 讗讘讬讛谉 讗诪讗讬 诇讗 砖谞讬 讗驻讬诇讜 诇讬专讚 讜诇讗讻讜诇 讚讜诪讬讗 讚砖谞讬讛诐 讜讘专讟讜砖讬谉 砖讗讬谉 讬讚讜注 诇讛讬讻谉 讛诇讻讜 讜谞讛专讙讜 讚讘讛讗 诪讜讚讜 讻讜诇讬 注诇诪讗 讚讗讬谉 诪讜专讬讚讬谉. 
讜讬砖 诇讜诪专 讻讬讜谉 讚拽专讗 诪讬讜转专 讛讜讗 讚诪砖诪注 砖诪讗讞专 砖谞讻转讘 讜讛专讙转讬 讗转讻诐 讘讞专讘 诇讗 讛讜讛 爪专讬讱 诇诪讻转讘 讜讛讬讜 谞砖讬讻诐 讗诇诪谞讜转 讜讙讜' 讗诇讗 诇讚专砖讗 诇讜诪专 讚讗讬谉 诪讜专讬讚讬谉 拽专讜讘 讻诇诇 诇讗拽讜砖讬 讘谞讬讻诐 诇谞砖讬讻诐 诪讛 讛转诐 讻诇诇 讻诇诇 诇讗 讗祝 讘谞讬讻诐 讻诇诇 讻诇诇 诇讗 讗祝 注诇 讙讘 讚诪住讘专讗 讛讜讛 诇谉 诇诪讬诪专 讗祝 注诇 讙讘 讚诇讗 砖诪注讜 讘讜 砖诪转 讚诪讜专讬讚讬谉 讻讬讜谉 讚谞砖讘讛 诇讘讬谉 讛讙讜讬诐 讚讘砖讘讬 讻诇讛讜 讗讬转谞讛讜 讘讬讛 讜讛讜讬 拽专讜讘 诇讜讚讗讬 砖讬讛专讙讜讛讜 讗爪讟专讬讱 拽专讗 诇诪讬诪专 讗驻讬诇讜 讛讻讬 讚讗讬谉 诪讜专讬讚讬谉. 讗讘诇 讘专讟讜砖讬谉 砖诇讗 砖诪注讜 讘讜 砖诪转 诪讗讬 讗爪讟专讬讱 拽专讗 诇诪讬诪专 讚讗讬谉 诪讜专讬讚讬谉 驻砖讬讟讗 诪讗讬 专讬注讜转讗 讗转讬诇讬讚 讚讛讜讛 诇谉 诇诪讬诪专 讚诪讜专讬讚讬谉. 讛专讗"砖. 


讜讛讙诇讬讜谉 讻转讘 讜讝讛 诇砖讜谞讜: 讜讘谞讬讛谉 诪讘拽砖讬谉 诇讬专讚 讜讻讜'. 诇讗 讘注讬 诇讗讜拽诪讬 讘专讟讜砖讬谉. 诪砖讜诐 讚讗讜专讞讗 讚诪讬诇转讗 住转诐 专讟讜砖讬谉 讻讬讜谉 砖讬讜爪讗讬谉 诇讚注转 诪爪讜讬讬谉 诇讛讜专讬讚诐 讜诇讗 转转拽讬讬诐 拽诇诇讛 讝讜. 注讚 讻讗谉.





诪讛专砖"讗 - 讞讬讚讜砖讬 讗讙讚讜转

诪诪砖诪注 砖谞讗诪专 讜讞专讛 讜讻讜' 讬讜讚注 讗谞讬 砖谞砖讜转讬讛谉 讻讜' 注讬讬谉 驻专砖"讬 讚讘' 拽诇诇讜转 讛谉 讜注讜讚 谞专讗讛 讚讛"驻 讜讞专讛 讗驻讬 讜讛专讙转讬 讜讙讜' 讙诐 讗诐 讬讛讬讜 注讚讬诐 砖谞讛专讙 讘诪诇讞诪讛 讘讞专讘 讗讬谉 诪砖讬讗讬谉 讗砖转讜 讚讗诪专讬 讘讚讚诪讬 讻讚讗诪专讬谞谉 讘讬讘诪讜转 讜谞诪爪讗 砖讬砖讗专讜 谞砖讜转讬讛谉 讗诇诪谞讜转 诇注讜诇诐 讜讻谉 讘谞讬讛诐 讬转讜诪讬诐 诇注讜诇诐 讜拽"诇:





诪讛专"诐

讙诪' 诪讬转讬讘讬 专' 讗诇注讝专 讗讜诪专 诪诪砖诪注 讜讻讜' 讻爪"诇:


讗"诇 专讘 注诪专诐 讚诇诪讗 诇讬专讚 诇诪讻讜专 转谞谉 讻爪"诇:


转讜住' 讚"讛 讛讬讜专讚 诇谞讻住讬 砖讘讜讬 讜讻讜' 注讚 讚讛讗 谞讟讜砖讬诐 诪讜专讬讚讬诐 诇专砖讘"讙 讜讻讜'. 讚讬讬拽 诇讛 诪讚拽讗诪专讛 讛讙诪' 讜诪讜专讬讚讬谉 拽专讜讘 讜讻讜' 转谞讗讬 讛讬讗 讜讗"讻 注"讻 住"诇 诇讛讙诪' 讚专砖讘"讙 讗驻讬诇讜 诪讜专讬讚讬谉 讗讜转讜 诇讻转讞诇讛 拽讗诪专 讗讘诇 讬砖 诇讛拽砖讜转 诪谞"诇 诇讛讙诪专讗 诇讜诪专 讻谉 讚诇诪讗 专砖讘"谞 讚讜拽讗 讗讬谉 诪讜爪讬讗讬谉 拽讗诪专 讜谞"诇 讚诪讙诪专讗 讚讬讬拽 诇讛 诪讚拽讗诪专 专砖讘"讙 砖诪注转讬 砖讛谞讟讜砖讬谉 讻砖讘讜讬讬谉 讜诇讗 拽讗诪专 砖诪注转讬 砖讛谞讟讜砖讬谉 讗讬谉 诪讜爪讬讗讬谉 讗诇讗 专"诇 讛谞讟讜砖讬谉 讻砖讘讜讬讬谉 讻诪讜 砖砖讘讜讬谉 讻讜诇讬 注诇诪讗 诪讜讚讜 砖诪讜专讬讚讬谉 讗驻讬诇讜 诇讻转讞诇讛 讛"谞 谞讟讜砖讬谉 诪讜专讬讚讬谉 讗驻讬诇讜 诇讻转讞诇讛 讜讘住驻专 讞"砖 诪驻专砖 讚讘谞讟讜砖讬谉 诇讗 砖讬讬讱 诇讜诪专 讚讗讬谉 诪讜专讬讚讬谉 诇讻转讞诇讛 诪砖讜诐 讚讛讗 诇讬讻讗 诇诪讬讞砖 诇砖诪讗 讬驻住讬讚 诇讛讜 诪砖讜诐 讚讛讗 讗驻讬诇讜 讘讗 讛讘注诇 谞讜讟诇 讻讗专讬住 讗讘诇 诇讗 谞"诇 讚讛讗 讘砖讘讜讬讬' 讚讛讬讬谞讜 讘砖诪注讜 讘讜 砖诪转 诪讻"砖 讚诇讗 砖讬讬讱 诇诪讬讞砖 诇砖诪讗 诪驻住讬讚 讚讛讗 讘砖诪注讜 讘讜 砖诪转 讻"注 诪讜讚讜 讻讚诇注讬诇 讜诪讛 讛讜爪专讻讜 讛转讜住' 诇讛讘讬讗 专讗讬讛 诪谞讟讜砖讬谉 讚专砖讘"讙 讜讚讜"拽:





讞讻诪转 砖诇诪讛

转讜住' 讘讚"讛 讛讬讜专讚 诇谞讻住讬 讻讜' 谞讟讜砖讬诐 诪讜专讬讚讬谉 诇专砖讘"讙 讻讜' 谞"讘 驻讬' 讚讙讘讬 谞讟讜砖讬诐 诇讗 砖讬讬讱 诇诪讬诪专 讚讗讬谉 诪讜专讬讚讬谉 诇讻转讞诇讛 诪砖讜诐 砖诪讗 讬驻住讬讚 讚讛讗 诇讬讻讗 诇诪讬讞砖 讻诇诇 诇讛驻住讚 讚讗诪讗讬 讬驻住讬讚 讛讗 谞讜讟诇 讛驻讬专讜转 讘讞谞诐 讜讗诐 讘讗 讛讘注诇 谞讜讟诇 讻讗专讬住 讻诪讜 砖驻讬专砖讜 讛转讜住' 讜讚讜"拽:





诪讛专"诐 砖讬祝

讘专砖"讬 讘讚"讛 讗诇讗 讻讜' 讜讘' 拽诇诇讜转 讛谉 讜讻讜'. 讚注讻"驻 讘' 拽诇诇讜转 讛谉 (砖) 砖讬讛专讙讜 讘讞专讘 讜诇讗 砖讬讛专讙讜 讘讘讬转诐 砖讗讝 诇讗 谞砖讗专讜 谞砖讬讛谉 讗诇诪谞讜转 讜讻讜' 讗诇讗 注"讬 讞专讘 讘砖讘讬 讗讘诇 讗"诇 讘专讟讜砖讬谉 讚诇讻"注 讗讬谉 诪讜专讬讚讬谉 砖讗讬谉 讝讛 拽诇诇讛. 讗讘诇 讘转讜住' 诪讛 砖诪拽砖讜 诪诪转谞讬' 讚讛讗砖讛 砖诇讜诐 讜讻讜' 讗驻"诇 讘专讟讜砖讬谉 讗诐 诇讗 砖诪拽砖讜 讚诇讬讛讜讬 讝讛 讻注讬谉 砖砖诪注讜 讘讜 砖诪转 讜注讬讬谉 讘转讜住驻讜转 驻专拽 讛讗砖讛 砖诇讜诐 诪讘讜讗专 讻诇 讝讛:


讘转讜住' 讘讚"讛 注讚 讻讗谉 讜讻讜' 讜讗"转 讜讻讜'. 讚诇讗 诪住转讘专 诇讛讜 诇诪讬诪专 讚诇拽诪谉 讬"诇 讛讬讜专讚 讚讬注讘讚 讗讬谉 [讜讛讗 讚拽讗诪专 诇拽诪谉 诪讜专讬讚讬谉 转谞讗讬 诇讝讛 讻转讘 专拽] 专拽 讗讞专 砖诪爪讬谞讜 讘诪转谞讬' 讚注讘讚讬谞谉 诇讬讛 转拽谞转讗 讜讻讜' [诪诪讬诇讗 讗诪专讬谞谉 讚讗驻讬诇讜 诇讻转讞诇讛 (转) ]. 讚讗"讻 讛讜"诇 诇诪讬讬转讬 诇拽诪谉 [转谞讗讬] 诪诪转谞讬' 讜讘爪讬专讜祝 砖谞讬讛诐 讬讞讚 讜讚讜讞拽:


讘转讜住' 讘讚"讛 讛讬讜专讚 讚讛讗 谞讟讜砖讬谉 讻讜' 诇专砖讘"讙 讻讜'. 讚拽讗诪专 转谞讗讬 讛讜讗 讜讗讬谞讛讜 讘诪讜专讬讚讬谉 驻诇讬讙讬 [讜注"讻 讚诪砖诪注 诇讬讛 诇转诇诪讜讚讗 讚诇专砖讘"讙 诇讻转讞诇讛 诪讜专讬讚讬谉] 讗讘诇 诪"诪 拽砖讛 诪讗讬 讚讜讞拽讬讬讛讜 讛讗 诇讻"注 砖诪注讜 讘讜 砖诪转 注讚讬驻讗 诪谞讟讜砖讬谉 讜讘讝讛 诇讗 驻诇讬讙讬:


讘讗"讚 诇讬诪讗 专讘 讛诇讻讛 讻讜' [讗讬谉 诇讛拽砖讜转] 讚诇诪讗 诪砖讜诐 讚讛"讗 讛讬讜专讚 讚讬注讘讚 讗讬谉 拽诪"诇 讗讬谞讛讜 诪讜专讬讚讬谉 诇讻转讞诇讛 讗讱 讝"讗 讚讛讙诪专讗 讚拽讗诪专 转谞讗讬 讛讜讗 注"讻 讬砖 诇讜 讛讻专讞 讘讘专讬讬转讗 讚驻讬专讜砖讜 诇讻转讞诇讛 讗讜 诇讗 诪住转讘专 诇讞诇拽 讘讬谉 讚讬注讘讚 讜诇讻转讞诇讛 讚讗诇"讻 诇讬诪讗 专讘 讗谞讗 讚讗诪专讬 讻讻"注 讜讗"讻 诇讬诪讗 专讘 讜讻讜':





专砖"砖

讙诪专讗 讜讛讗 讗诪专讛 专讬讜"讞 讞"讝. 讘讻转讜讘讜转 (注讝) 讛讙讬' 讘讻讛"讙 讜诪讬 讗专讬讜"讞 讛讻讬:



讙诪' 砖诐 讜讛讗 讚讜诪讬讗 讚谞砖讜转讬讛诐 拽转谞讬 讻讜'. 讻"讛 讛讙讬' 讛讬砖谞讛 讜谞讻讜谞讛 讜讻"讛 讘转讚"讛 讗诪专 讘住讜驻讜 讜讛讙讛转 专砖"诇 转诪讜讛:





讘谉 讬讛讜讬讚注

(砖诪讜转 讻讘, 讻讙) "讜职讛指讬讜旨 谞职砖讈值讬讻侄诐"? 诪职诇址诪旨值讚 砖讈侄谞旨职砖讈讜止转值讬讛侄诐 诪职讘址拽旨职砖讈讜止转 诇执谞旨指砖讉值讗 讜职讗值讬谉 诪址谞旨执讬讞执讬谉 讗讜止转指谉. 讚拽讚拽 讛专讘 注讬讜谉 讬注拽讘 讝"诇 讜讛诇讗 讗讬谉 爪注专 诇诪转 讻砖诇讗 转谞砖讗 讗诇诪谞转讜 讜讗讚专讘讛 讝讛 讻讘讜讚 砖诇 讛诪转 注讬讬谉 砖诐.
讜谞专讗讛 讘住"讚 讛讻讜谞讛 讚讛讗谞砖讬诐 砖诪转讜 讘讞专讘 砖谞拽讘专讜 转讻祝 讜诇讗 谞诪爪讗 注讚讬诐 砖讬注讬讚讜 注诇 爪讜专转诐 讗讞专 砖谞讛专讙讜 讜讬讛讬讜 诪讜讻专讞讬诐 诇驻转讜讞 拽讘专诐 讻讚讬 诇专讗讜转 爪讜专转诐 讜住讬诪谞讬诐 砖讬砖 讘讛诐 讜驻转讬讞转 讛拽讘专 拽砖讛 诇诪转 讜诇讝讛 讗诪专 砖讈侄谞旨职砖讈讜止转值讬讛侄诐 诪职讘址拽旨职砖讈讜止转 诇执谞旨指砖讉值讗 讜职讗值讬谉 诪址谞旨执讬讞执讬谉 讗讜止转指谉 讜讗讝 讬讛讬讜 诪讜讻专讞讬诐 讛谞砖讬诐 诇驻转讜讞 拽讘专讜转 讘注诇讬讛诐 砖讬专讗讜 讛注讚讬诐 爪讜专转诐 讜住讬诪谞讬诐 砖诇讛诐.
讗讬 谞诪讬 讻讬讜谉 讚讗讬谉 诪谞讬讞讬诐 讗讜转诐 诇讛谞砖讗 诪讜讻专讞 砖诇讗 讬砖 注讚讜转 注诇 讘注诇讬讛诐 诇讛转讬专 讛谞砖讬诐 注诇 讬讚讛 讜讗讝 讬砖讗专讜 讘注讬讙讜谉 讻诇 讬诪讬讛诐 讜讘专讜讘 讛讬诪讬诐 诪讞诪转 爪注专 讛注讬讙讜谉 讬拽诇诇讜 讛谞砖讬诐 讗转 讘注诇讬讛诐 讜讝讜 拽砖讛 诇诪转 砖转拽诇诇讜 讗砖转讜 讗讞专 诪讜转讜 讘讬诪讬诐 讜讘诇讬诇讜转.





驻谞讬 讬讛讜砖注

讘驻讬专砖"讬 讘讚"讛 讛驻住讚 诪讜注讟 讻讙讜谉 讘讻讚讬 讞住专讜谞谉 讚专讬拽讘讜谉 驻讬专讜转 讜拽诇拽讜诇 讛拽谞拽谉 讻讜' 注讻"诇. 讛讜爪专讱 诇讻转讜讘 讻谉 诪砖讜诐 讚诪砖诪注 诇讬讛 讚讛讗 讚诪砖谞讬谞谉 讻讬讜谉 讚拽诐 拽诐 诇讗 拽讗讬 讗诇讗 讗讚讘砖 讜讬讬谉 讚诪讬谞讬讬讛讜 拽讗 驻专讬讱 讛讗 讬讜转专 诪讻讚讬 讞住专讜谞谉 谞讬谞讛讜 讗讘诇 讘驻讬专讜转 讜讛专拽讬讘讜 诇讗 砖讬讬讱 诇讜诪专 讻谉 讻讬讜谉 讚拽诐 拽诐 讜讗诐 讻谉 注"讻 讘讻讚讬 讞住专讜谞谉 讗讬讬专讬 讜住"诇 诇讞讻诪讬诐 讚讘专讬讬转讗 讚讗驻"讛 诪讜讻专谉 讘讘"讚 讜讛讬讬谞讜 讻驻专砖"讬 讚诇讗 讙专注 讛驻住讚 诪讜注讟 讚讻讚讬 讞住专讜谞谉 诪驻住讬讚讗 讚拽谞拽谞讬诐 讜专"诪 驻诇讬讙 讘转专讜讜讬讬讛讜 诪砖讜诐 讚讛驻住讚 诪讜注讟 谞讬谞讛讜 讜讻"讻 讘注诇 讛诪讗讜专 讝"诇 讗讘诇 讛专讬"祝 讝"诇 讻转讘 讚讞讻诪讬诐 讚讘专讬讬转讗 诇讗 驻诇讬讙讬 讗诇讗 讗讬讬谉 砖讛讞诪讬抓 讜讚讘砖 砖讛讚讘讬砖 讗讘诇 讘驻讬专讜转 讜讛专拽讬讘讜 讻讚讬 讞住专讜谞谉 诪讜讚讜 讚诇讗 讬讙注 讘讛谉 讜讻转讘 讛专诪讘"谉 讘住驻专 讛诪诇讞诪讜转 讚讛讗 讚驻诇讬讙讬 讘讬讬谉 讜讚讘砖 讛讬讬谞讜 诪砖讜诐 讚诇讗 砖讬讬讻讬 讛谞讬 讟注诪讬 讚诇注讬诇 讚讻讬讜谉 砖谞转拽诇拽诇讜 诇讙诪专讬 诇讗 砖讬讬讱 诇讜诪专 讗讚诐 专讜爪讛 讘拽讘 砖诇讜 讚讛讗 诇讗 讞讝讜 讗诇讗 诇讙诇讚讗讬 讜诇讻转讬转讛 讚讙诪诇' 讜讻谉 诪讞诪转 转专讜诪讛 讜诪注砖专 谞诪讬 诇讬讻讗 诇诪讬讞砖 讚驻拽注 拽讚讜砖转诐 诪注讻砖讬讜 讗祝 讗诐 讬注砖讛 讗讜转谉 讗讞"讻 转专讜诪讛 讜诪注砖专 讜讗讬 诪砖讜诐 砖诪讗 注砖讗谉 诪讝讘讬谉 诇讛讜 诇讻讛谞讬诐 讻讚诇注讬诇 讜讗"讻 讻讬讜谉 讚诇讬讻讗 讛谞讬 讟注诪讬 讞砖砖讜 诇驻住讬讚讗 讚讘注"讛 讘拽谞拽谞讬' 讗祝 讘讛驻住讚 诪讜注讟 讗讘诇 讘驻讬专讜转 讜讛专拽讬讘讜 讗祝 讗诐 谞讗诪专 讚讛驻住讚 诪专讜讘讛 讛讜讗 讘讻讚讬 讞住专讜谞谉 讗驻"讛 诪讜讚讜 专讘谞谉 讚诇讗 讬讙注 讘讛谉 诪砖讜诐 讛谞讬 讟注诪讬 讚诇注讬诇 注"砖 讘讗专讬讻讜转 讜注讬' 讘转"讞 讜讚讜"拽:


讘讙诪专讗 诇诪讬诪专讗 讚转专讬 讟注诪讬 谞讬谞讛讜 讻讜' 诇讗讜 诪砖讜诐 讚讞讚 讟注诪讗 讛讜讗 注讻"诇. 讜讬砖 诇讚拽讚拽 讚诪讗讬 住"讚 诪砖讜诐 讚讗诪专 砖诪讜讗诇 讛谞讬 转专讬 诪讬诇讬 讛讜讜 诪讞讚 讟注诪讗 讜诪讛 讛讻专讞 诇讜诪专 讻谉 讜谞诇注"讚 讚讛诪拽砖讛 住讜讘专 讚注"讻 讞讚 讟注诪讗 讛讜讗 讚讗诇"讻 转拽砖讬 诇谉 讛讗 讚讗诪专 砖诪讜讗诇 诪讜专讬讚讬谉 拽专讜讘 诇谞讻住讬 砖讘讜讬 讚讛讗 讘住诪讜讱 讗诪专讜 专讘谞谉 诇讛讚讬讗 讗驻讬诇讜 讗诐 讬专讚 诪注爪诪讜 诪讜爪讬讗讬谉 诪讬讚讜 讜诇讬讻讗 诇诪讬诪专 讚住"诇 讻专砖讘"讙 讚驻诇讬讙 注诇讬讬讛讜 讚讛讗 注"讻 诇讗 砖诪注讬谞谉 诇专砖讘"讙 讚驻诇讬讙 讗诇讗 砖讗诐 讬专讚 讻讘专 诪注爪诪讜 讗讬谉 诪讜爪讬讗讬谉 诪讬讚讜 讗讘诇 讚诪讜专讬讚讬谉 诇讻转讞讬诇讛 诪讬 砖诪注转 诇讬讛 讜讗诐 讻谉 砖诪讜讗诇 讚讗诪专 讻诪讗谉 讗注"讻 讚砖诪讜讗诇 住"诇 讚讞讚 讟注诪讗 讛讜讗 讜讗"讻 砖诪注讬谞谉 诪讚专砖讘"讙 讚诪转谞讬' 讚讗讬转 诇讬讛 诪讜讻专谉 讘讘"讚 讜讞讬讬砖 诇驻住讬讚讗 讚讘注"讛 讛"讛 讚诪讛"讟 诪讜专讬讚讬谉 拽专讜讘 诇谞讻住讬 砖讘讜讬 讜诪诪讬诇讗 讚讛讗 讚讗诪专 专砖讘"讙 讘讘专讬讬转讗 讘住诪讜讱 讛谞讟讜砖讬谉 讻砖讘讜讬谉 讚讗讬谉 诪讜爪讬讗讬谉 诪讬讚讜 讛"讛 讚诪讜专讬讚讬谉 诇讻转讞讬诇讛 讜讗"讻 砖诪讜讗诇 讚讗诪专 讻专砖讘"讙 讜注"讝 诪砖谞讬 讛砖"住 诇注讜诇诐 讚转专讬 讟注诪讬 谞讬谞讛讜 讜讗驻"讛 住"诇 诇砖诪讜讗诇 讚注"讻 专砖讘"讙 讚讘专讬讬转讗 住"诇 讚诪讜专讬讚讬谉 诇讻转讞讬诇讛 讚讛讻讬 诪讜讻讞 诇讛 诪住讘专讗 讻诪讜 砖讻转讘讜 讛转讜住' 讘讚"讛 讛讬讜专讚 讜讻诪讜 砖讬转讘讗专 讜诇驻诪"砖 讗讬谉 诪拽讜诐 诇砖转讬 讛拽讜砖讬讜转 砖讛拽砖讜 讛转讜住' 讘讚"讛 注讚 讻讗谉 讜讚讜"拽:


讘转讜住驻讜转 讘讚"讛 讗诪专 专讘讗 讻讜' 讜讗"转 讜讗诪讗讬 诇讗 驻专讬讱 诪诪转谞讬' 讚讛讗砖讛 砖讛诇讱 讻讜' 讜诇讬砖谞讬 谞诪讬 注讻"诇. 讜谞专讗讛 讚注诇 讛诪拽砖讛 诇讗 讛讜讬 诪爪讬 诇讗拽砖讜讬讬 讘驻砖讬讟讜转 诇驻专讜讱 诪诪转谞讬' 讚讛讗砖讛 砖讛诇讻讛 讚讛转诐 注"讻 诇讬专讚 诇诪讻讜专 转谞谉 讚讛讗 砖诪注讜 讘讜 砖诪转 注"讬 讗砖转讜 讙讜驻讗 讜讛"诇 讻注讚 讗讞讚 讘注诇诪讗 讜注讚讬祝 诪拽讜诇 砖讻转讘讜 讛转讜' 讘住诪讜讱 讚讻"注 诪讜讚讜 讚诪讜专讬讚讬谉 讗诇讗 注讬拽专 拽讜砖讬讬转诐 讚注"讻 讛诪拽砖讛 诇讗 住"讚 讻诇诇 诇讞诇拽 讘讬谉 诇讬专讚 讜诇诪讻讜专 讜讘讬谉 诇讬专讚 讜诇讗讻讜诇 讚讗诇"讻 诇讗 讛讜讬 诪拽砖讛 谞诪讬 诪讛讛讬讗 讘专讬讬转讗 讻讬讜谉 讚拽讜砖讟' 讚诪诇转讗 讗讜拽讬 诇讛 专讘讗 谞诪讬 诇讬专讚 讜诇诪讻讜专 讜诪讗讬 讗讜诇诪讗 讛讛讬讗 诪讛讬讗讱 讜拽"诇 讜注讬' 讘转讜住' 讚讬讘诪讜转 砖讻' 讘注谞讬谉 讗讞专:


讘讚"讛 讛讬讜专讚 诇谞讻住讬 砖讘讜讬 讻讜' 讚讛讗 谞讟讜砖讬谉 诪讜专讬讚讬谉 诇专砖讘"讙 讻讜' 注讻"诇. 讜拽砖讛 诪讛讬讻谉 驻住讬拽讗 诇讛讜 讚诇专砖讘"讙 讘谞讟讜砖讬谉 诪讜专讬讚讬谉 诇讻转讞讬诇讛 讚诇诪讗 讚讜拽讗 讘讚讬注讘讚 拽讗诪专 讚讗讬谉 诪讜爪讬讗讬谉 诪讬讚讜 讜诇讻讗讜专讛 谞专讗讛 讚诪砖诪注 诇讛讜 讚诇专砖讘"讙 讜讚讗讬 诪讜专讬讚讬谉 诇讻转讞讬诇讛 讻讚讗诪专讬谞谉 诇注讬诇 讚诪讚专砖讘"讙 讚诪转谞讬转讬谉 讙讘讬 讛诪驻拽讬讚 驻讬专讜转 砖诪注讬谞谉 讚诪讜专讬讚讬谉 拽专讜讘 讻讜' 讜讗祝 注诇 讙讘 讚讚讞讬谞谉 诇注讬诇 讜讗诪专讬谞谉 讚诇讗 讚诪讬 讗驻砖专 讚讚讬讞讜讬讗 讘注诇诪讗 讛讜讗 讻诇 讻诪讛 讚诇讗 砖诪注讬谞谉 诇讘专讬讬转讗 讚讛讻讗 讻诪"砖 讛转讜住驻讜转 诇注讬诇 诇讛讚讬讗 讗讘诇 诇讘转专 讚诪讬讬转讬 讘专讬讬转讗 讚讛讻讗 谞讬讞讗 诇谉 诇诪讬诪专 讚专砖讘"讙 讚讘专讬讬转讗 讜专砖讘"讙 讚诪转谞讬' 讻讜诇讗 诪讞讚讗 讟注诪讗 讛讬讗 讜讻谉 诇专讘谞谉 谞诪讬 讚讗讝讚讜 诇讟注诪讬讬讛讜 讜诪讛讬讻讗 转讬转讬 谞讗诪专 讚驻诇讜讙转讗 讞讚砖讛 讛讬讗 讜讻谉 诪砖诪注 诇讛讚讬讗 诪诇' 讛专讗"砖 砖讛讘讬讗 诇驻住拽 讛诇讻讛 讛讗 讚讗诪专讬谞谉 诇注讬诇 诪讚专砖讘"讙 讚诪转谞讬' 谞砖诪注 讚诪讜专讬讚讬谉 拽专讜讘 讜讻讜' 讜讻' 诪诇转讗 讘讟注诪讗 讜讗住讘专讬 讘讚讚诪讬 诇讛讚讚讬 诪砖诪注 讚诪讛讻讗 讬诇讬祝 诇讛 诇拽讜砖讟讗 讚诪诇转讗 讗诇讗 讚谞专讗讛 讚讛转讜住驻讜转 诇讗 谞讞转讜 诇讝讛 诪讚讻转讘讜 讘住讜祝 讛讚讬讘讜专 讚讗讬讻讗 诪讗谉 讚讗驻讻讬 诇驻诇讜讙转讗 讚专砖讘"讙 讜专讘谞谉 讚讘专讬讬转讗 讜讗讬 诇诪讗讬 讚讻转讬讘谞讗 讛讬讻讬 诪爪讬 诪驻讻讬 诇讛 讛讗 讗诪专讬谞谉 讚讗讝讚讜 诇讟注诪讬讬讛讜 讘驻诇讜讙转讗 讚诪转谞讬转讬谉 讜讬砖 诇讬讬砖讘 讜讗讬谉 诇讛讗专讬讱 讻讬讜谉 讚讘诇讗"讛 讗转讬 砖驻讬专 讚讘专讬 讛转讜住驻讜转 讻诪"砖 诪讛专砖"诇 讝"诇 讘讞"砖 讚驻砖讬讟讗 诇讛讜 讚诇专砖讘"讙 诪讜专讬讚讬谉 诇讻转讞讬诇讛 诇诪讗讬 讚诪住拽讬谞谉 诇拽诪谉 讚砖诪讬谉 诇讜 讻讗专讬住 讜讛谞谞讬 诪讜住讬祝 谞讜驻讱 诪砖诇讬 讻讬讜谉 讚讗住拽讬谞谉 诇拽诪谉 讚讛讗 讚讗诪专讬谞谉 砖诪讬谉 诇讜 讻讗专讬住 讜诇讗 讗诪专讬谞谉 诪讛 砖讛讜爪讬讗 讛讜爪讬讗 讛讬讬谞讜 诪砖讜诐 讚讛讻讬 转讬拽谞讜 诇讬讛 专讘谞谉 讻讬 讛讬讻讬 讚诇讗 诇讬驻住讚讬谞讛讜 讗"讻 诪砖诪注 讚注讬拽专 讛讚讬谉 诪转拽谞转 讞讻诪讬诐 讛讬讛 诇转讜注诇转 讛砖讘讜讬 讚讗诇"讻 诇讗 砖讬讬讱 诇讜诪专 转讬拽谞讜 诇讬讛 专讘谞谉 讚诇讗 诇讬驻住讚讬谞讛讜 讗讚专讘讗 讛讬讛 诇讛诐 诇转拽谉 讚诪讜爪讬讗讬谉 诪讬讚讜 讻讬 讛讬讻讬 讚诇讗 诇讬驻住讚讬谞讛讜 讗注"讻 讚诇讗 住讙讬 讘诇讗讜 讛讻讬 讚诇转讜注诇转 谞讻住讬 讛砖讘讜讬 诪讜专讬讚讬谉 诇讻转讞讬诇讛 讜注讬讬谉 讘住驻专 拽讬拽讬讜谉 讚讬讜谞讛 讜讚讜"拽:


讘讗"讚 讗诇讗 讗讙讘 讚转谞讬 讘住讬驻讗 讻讜' 注讻"诇 讜注讬' 讘诪讙讬讚 诪砖谞讛 讘驻"讝 诪讛诇讻讜转 谞讞诇讜转 砖讻' 讚讛讗 讚拽讗诪专 讛讻讗 讗讬谉 诪讜爪讬讗讬谉 诪讬讚讜 讛讬讬谞讜 讛讬讻讗 砖讬专讚 讛拽专讜讘 讘转讜专转 讬专讜砖讛 讙诪讜专讛 讚讘讻讛"讙 讗讬谉 诪讜专讬讚讬谉 诇讻转讞讬诇讛 讜讗驻"讛 讗讬谉 诪讜爪讬讗讬谉 诪讬讚讜 讗讘诇 讘转讜专转 讗专讬住 讜讚讗讬 诪讜专讬讚讬谉 诇讻转讞讬诇讛 注"砖 讘讗专讬讻讜转:





驻转讞 注讬谞讬诐

诪诪砖诪注 砖谞讗诪专 讜讞专讛 讗驻讬 讜讻讜' 讬讜讚注 讗谞讬 砖谞砖讬讛诐 讗诇诪谞讜转 讜讻讜'. 砖诪注转讬 诪砖诐 诪讜专讬谞讜 讛专讘 讻诪讛专"讗 讬爪讞拽讬 讝诇讛"讛 砖讛注讬专 讚讗讬讱 讬转讬讬砖讘 拽专讗 讚诪讝诪讜专 拽"讟 讬讛讬讜 讬诪讬讜 诪注讟讬诐 驻拽讜讚转讜 讬拽讞 讗讞专 讬讛讬讜 讘谞讬讜 讬转讜诪讬诐 讜讗砖转讜 讗诇诪谞讛 讜讻讜' 讚讛讗 讻转讬讘 讬讛讬讜 讬诪讬讜 诪注讟讬诐 讜讻讜' 讜讗诪讗讬 爪专讬讱 讗砖转讜 讗诇诪谞讛 讜讘谞讬讜 讬转讜诪讬诐 讜讗讬谉 诇讚专讜砖 讻诪讗讬 讚讚专讬砖 讘砖诪注转讬谉 讚谞砖讬讛诐 诪讘拽砖讜转 诇讬谞砖讗 讜讗讬谉 诪谞讬讞讬谉 讗讜转谉 讜讘谞讬讛诐 专讜爪讬诐 诇讬专讚 诇谞讻住讬 讗讘讬讛诐 讜讗讬谉 诪谞讬讞讬诐 讗讜转诐 讚讛讻转讬讘 驻拽讜讚转讜 讬拽讞 讗讞专 讚讛讬讬谞讜 讗砖转讜 讜讗讬讱 诪转讬讬砖讘 拽专讗 讙讜驻讬讛. 讜讛讬讛 诪驻专砖 讝"诇 注诐 讛讚讬谉 讘讗"讛 住讬诪谉 诇"讝 讛讗砖讛 砖讗诪专讛 诪转 讘注诇讬 谞讗诪谞转 讜转谞砖讗. 讘讗讛 爪专转讛 讜讗诪专讛 诪转 讘注诇讬 转谞讜 诇讬 讻转讜讘转讬 讗讬谞讛 谞讗诪谞转 讜诇讗 转谞砖讗 讜讻转讜讘讛 讗讬谉 谞讙讘讬转 诪讞讬讬诐. 讜拽专讗 讘诪讬 砖讬砖 诇讜 砖转讬 谞砖讬诐 诪讬讬专讬 驻拽讜讚转讜 讬拽讞 讗讞专 砖讘讗讛 讜讗诪专讛 诪转 讘注诇讬 转谞砖讗. 讜讗砖转讜 讗诇诪谞讛 讜讘谞讬讜 讬转讜诪讬诐 讚讗诪专讛 诪转 讘注诇讬 讜转谞讜 诇讬 讻转讜讘转讬 讚诇讗 转谞砖讗 讜讝"砖 讜讗砖转讜 讗诇诪谞讛 砖讗讬谉 诪谞讬讞讬诐 讗讜转讛 诇讬谞砖讗 讜讘谞讬讜 讬转讜诪讬诐 砖讗讬谉 诪谞讬讞讬谉 诇讬专讚 诇谞讻住讬 讗讘讬讛诐 讜讗诪专 讬谞拽砖 谞讜砖讛 诇讻诇 讗砖专 诇讜 讚讘注"讞 讬讻讜诇 诇讛转驻专注 诪讛诐 诪诪讛 谞驻砖讱 讗驻讬诇讜 诪讟诇讟诇讬 讜讚讜拽 讛讟讘:

